Jotenkin vaan on kovin tökkinnä tämän blogin päivitys, mutta toisaalta, kenelle olen tilivelvollinen, muillekuin itselleni? :))\nHiihtoloman viimeinen päivä vetelee loppuja tuntejaan, huomenna alkaa arkinen aherrus ja puurtaminen. Tarkoittaa tälle mammalle ehken kevätsiivousta, neulomista ja koiruuksien kanssa lenkkeilyä ym. normihommaa. Lapsilla koulu. Huoh, mitenkähän lähtee käyntiin, kun juuri eilen Teinixin kanssa juteltuani selvisi, että muutama koulurojekti on hiukan?? levällään...\nKäytiinpäs sitten tirppojen kanssa Tukholman risteilyllä. Oli kyllä vallanki hauskaa, syötiin hyvin, kateltiin merta, käytiin Tukholmassa ostoksilla ja syötiin karkkeja, aikasen paljonkin. Pentuinen seurasi muita laivoja, kyseli ja pulpatti ku ruuneperi koko matkan ajan. :D Teinix etsi Tukholmasta itellensä tennarit ja tuumi, ettei näitä hänen mielestään ole kotosuomessa. Suuri on naapurimaan pääkaupunki ja aikaa tartteis paljon, jotta ehtis edes murto-osan asioista kattelemaan. Kuulemma uudestaan tarttee päästä tollaselle reissulle. Kattellaan, milloin olisi sopiva ajankohta ja ennenkaikkea rahaa.\nNyt tämä lähtee pähkäilemään, miten onnistuu seuraava huivirojetki. Ullan-neuleet sivustolta sellanen kuin Lumi-huivi on valmistumassa, jos saan ohjeen uppoomaan johonki aivolohkoon.\nAurinkotäyteisiä päiviä kaikille.\nLähettänyt Murupeikko klo 3.33\nStill here. Jotenkin vaan on kovin tökkinnä täm...


Jalkapalloliigan runkosarjan päätös siirtyy jälleen – "Korona tekee tilanteesta arvaamattoman" | Ilkka-Pohjalainen\nSTT-Urheilu Julkaistu 24.10.2020 20:22 (Päivitetty 24.10.2020 20:22)\nLauantaina liiga ilmoitti, että runkosarjan päätöskierros siirtyy pelattavaksi 4. marraskuuta. Kyseessä on jo toinen siirtoilmoitus tällä viikolla.\n– Korona tekee tilanteesta joka suuntaan arvaamattoman. Joudumme muokkaamaan asioita jatkuvassa epävarmuustilassa, mutta aika pitkälle olemme jo päässeet, liigan toimitusjohtaja Timo Marjamaa sanoi lauantaina STT:lle.\nTuoreen siirron taustalla ovat IFK Mariehamnin perjantaina kertomat uudet koronavirustapaukset. Maarianhaminalaisjoukkueen karanteeniaikaa on pidennetty, ja ottelu IFK Mariehamn–HJK siirtyy pelattavaksi 1. marraskuuta.\nTPS:n ja SJK:n välinen ottelu siirtyy lokakuun 31. päivälle. SJK joutui karanteeniin pelattuaan IFK Mariehamnia vastaan.\nLiigan on määrä jakautua runkosarjan jälkeen kuuden joukkueen ylempään ja kuuden joukkueen alempaan loppusarjaan. Niiden osalta on kysymysmerkkejä.\n– Päätös niiden pelaamisesta ei ole muuttunut mihinkään, mutta katsomme tilannetta koko ajan. Tapauksia on tullut nopealla aikataululla, ja paljon epävarmuutta on ilmassa, Marjamaa myöntää.\nLiigan on määrä pohtia loppusarjojen tilannetta ensi viikolla. Turun Sanomat uutisoi perjantaina, että liigan hallitus kokoontuu ensi keskiviikkona keskustelemaan tilanteesta.\n– Jos emme saa runkosarjaa pelattua, sarja jäisi kesken ja kaikki mitätöityisi. Runkosarja on ehdoton, niin siinä on enemmän joustovaraa. Liigakarsinnat täytyy olla pelattu 13. joulukuuta mennessä, Marjamaa sanoo.\n– Samantyyppisellä ratkaisulla mennään, Marjamaa tyytyy sanomaan viitaten runkosarjan keskeytysehtoihin.\nKapteeni piti SJK:n toiveet jatkopaikasta yllä Julkaistu 13.07.2016 05:21\nSTT-Urheilu Julkaistu 22.11.2020 11:27\nVieremän Koiton Kerttu Niskanen oli tyytyväinen tasaisen kovaan vetoonsa, joka toi voiton maastohiihdon Suomen cupin kymmenen kilometrin kilpailussa Taivalkoskella. Niskanen kukisti vapaalla käydyssä kilpailussa Visa Ski Team Kemin Riitta-Liisa Roposen 26,3 sekunnilla ja kolmanneksi sijoittuneen Ikaalisten Urheilijoiden Krista Pärmäkosken 29,1 sekunnilla. Lue lisää\nSTT-Urheilu Julkaistu 22.11.2020 10:57\nJääkiekon NHL:n kärkivaraukset viedään tavallisesti mahdollisimman nopeasti NHL-joukkueensa riveihin eikä alle 20-vuotiaiden MM-kilpailuihin ole asiaa kesken kiivaan pelikauden. Poikkeuksellisena vuonna nuorten MM-jäilläkin saatetaan nähdä tavallisuudesta poikkeavaa tähtiloistoa, kun NHL:n varaustilaisuus järjestettiin vasta lokakuussa ja kauden alkamisaikaa ei ole vahvistettu. Lue lisää\nSTT-Urheilu Julkaistu 22.11.2020 10:42\nVenäjän Daniil Medvedev, 24, on päihittänyt Espanjan Rafael Nadalin, 34, miesten ATP-finaaliturnauksen kaksinpelien toisessa välierässä ja etenee sunnuntain finaaliin pelaamaan Itävallan Dominic Thiemiä vastaan. Lue lisää\nUrheilu Julkaistu 21.11.2020 22:30\nEtelä-Pohjanmaan Yleisurheilu ry sai historiansa ensimmäisen naispuheenjohtajan\nEtelä-Pohjanmaan Yleisurheilu EPU ry kokousti sääntömääräisen syyskokouksensa perjantaina Seinäjoella. Lue lisää


Framesi... - Ohjelmat ja laitteet - FlightForum.fi\nAloittanut Guest Athlonisti, Helmikuu 29, 2004\nMitkä teillä on framet yksityiskohtaisilla kentillä (es. Heatrow), kun kaikki on täysillä ja resoluutio 1024x768*32?\nSanokaa myös näyttis.\nMulla maks 17 framee ja näyttis on ATI radeon 9600 XT turbo (excalibur) 128 meganen.\nJotta olisi vertailukelpoinen tulos, niin pitäisi olla vielä vuodenaika, kellonaika, sää, tarkka paikka, korkeus ja suunta johon katsoo. Niin ja zoomikerroin. Ja oma lentokone. Kun ne frameratet vaihtelee aika lujasti noista kaikista riippuen\nJa kaikilla täysin sama AI-liikenne ja mitä vielä muuta...\nJa kait se simukin vaikuttaa vähän frameihin\nKyllä kai se kaikista tärkein on itse pc? Ei tee mitään radeon 9800 jos mylly on alle 1g , muistia 128 jne. Korostan että pc: kokonaisuus tekee frameista kohtuullisen, mutta tällä hetkeillä parhaillakaan pc:llä ei pääse hankalissa olo suhteissa yli 15 framen/sek ja muistakaa nyt että on tuhlausta pitää lukkoa yli 25-28 ja taas joku yrittää olla viksumpi ja ehottaa jotain muuta mutta ei onnistu 8)\nNo lähinnä kaikki riippuu siitä kuinka paljon olet valmis tinkimään ns. herkuista ei niinkään koneesta näin yleisesti ottaen!\nKun vääntää nupit kaakkoon, framet ovatkin ykskaks 0/tunti. Eli romukassa tilttaa.


Svingi kuntoon kotikonstein - GoGolf\nTalvi on parasta aikaa golfsvingin harjoittelulle, ja paras harjoittelupaikka löytyy usein kotoa.\nGolfsvingin harjoitteleminen ilman mailaa ja palloa on tehokas tapa kehittää tekniikkaa. On jopa parempi, että oikeita liikkeitä harjoittelee kotona ennen hallille menoa. Silloin voi keskittyä täysillä siihen, että oppii tekemään halutut kehon liikkeet sujuvasti ja tasapainoisesti. Rangella tai hallissa liikkeisiin keskittyminen on vaikeampaa, koska pallo vie huomion.\nTietenkin myös pallojen lyöminen on tärkeää. Siksi tekeminen kannattaa jakaa ilman palloa ja pallon kanssa tehtäviin harjoituksiin.\nMikään ei estä harjoittelemasta ilman mailaa ja palloa vaikka päivittäin. Parhaat oivallukset oman svingin suhteen saattaa löytää oman kodin rauhassa, kun muita häiriötekijöitä ei ole.\nHarjoittelu kannattaa aloittaa seuraavalla yksinkertaisella, mutta haastavalla, liikesarjalla. Harjoituksen tavoitteena on saavuttaa ryhdikäs ja tasapainoinen svingi, jossa liike säilyy läpi osuman. Liikesarjan aikana ei käytetä lainkaan käsivarsia.\n1. Aloita liikesarja lähtöasennon tasapainon hallinnasta. Laita kädet kainaloihin ja keskity siihen, mikä niiden sijainti on suhteessa jalkoihin. Tavoittele lujaa ja pitkää vatsaa samalla, kun kainalot pysyvät suoraan päkiöiden päällä.\nMonen golfarin hartiat ovat liian edessä ja varpaiden yläpuolella. Svingi on silloin heti pois tasapainosta, ja kaikki tulevat liikkeet ovat vain balanssin hakemista.\n2. Ensimmäinen tavoite on oppia liikkumaan sujuvasti lähtöasennosta loppuasentoon eli sellaiseen svingin loppuun, jossa on menty läpi.\nAloita liike jaloista. Pidä polvet, reidet ja lantio liikkeessä samalla, kun paino kiertyy kohti vasenta kantapäätä (oikeakätinen pelaaja). Lopussa on tärkeää saavuttaa tunne siitä, että lantio on noussut ja työntynyt eteenpäin samalla, kun polvet ja reidet ovat menneet yhteen. Lisäksi rintakehän tulisi osoittaa lopussa ylös ja vasemmalle kohti lyöntisuuntaa.\nNämä ovat tärkeitä yksityiskohtia, joiden avulla opit menemään läpi osuman. Jos kierto jää vajaaksi ja keho ei vapaudu lopussa, ainoaksi vaihtoehdoksi jää lyöminen käsillä.\nHuomaa kuinka svingin lopussa vasemman jalan ukkovarvas on ilmassa. Se yhdistää kaikkia hyviä svingejä.\n1. Seuraavaksi tapaillaan backsvingin liikettä. Aloita tasapainoisesta lähtöasennosta. Anna käsivarsien roikkua vapaasti kehon edessä.\nSvingaa oikea käsi taakse ja ylös samalla, kun annat vasemman hartian ja käden kulkea alas. Tunne, kuinka pää pysyy samalla korkeudella.\n2. Harjoitteella haetaan hyvää latauksen ja virityksen tunnetta kehoon. Tavoite on saada rintakehä aukeamaan ja virittymään. Samalla koko oikea puoli kehosta, aina jalasta kylkiluihin asti, venyy ylöspäin.\nValtaosa painosta, jopa 80 prosenttia, siirtyy oikean jalan kantapäälle. Tarkista, että oikea lonkka on liikkunut kengän suuntaisesti taakse ja ylös eli vyönsolki osoittaa varpaiden yli.\nTärkeintä on jälleen saada vartaloon dynaaminen ja tasapainoinen liike, jotta kädet eivät pääse tekemään mitään ylimääräistä.\n1. Lopuksi tapaillaan koko svingiä. Pyri pitämään kädet koko ajan samalla etäisyydellä toisistaan. Kun svingaat ylös backsvingiin, tarkista pystytkö pitämään oikean kyynärpään kutakuinkin käden alla. Kuvittele samalla, että maila lepää oikealla kämmenellä.\n2. Seuraavaksi harjoitellaan suunnanvaihtoa, eli downsvingin aloitusta. Tätä ei kukaan ole harjoitellut liikaa. Keskity siihen, että liike lähtee jaloista. Käsivarret liikahtavat vain jalkojen ja lantion kierron ansiosta. Vältä vetämästä käsivarsia itsenäisesti alas.\n3. Anna downsvingin alussa oikean ranteen taipua kämmenselän suuntaan ja vasemman kämmenen suuntaan.\n4. Onnistuneen suunnanvaihdon jälkeen vartalon annetaan kiertyä kuten ensimmäisessä harjoituksessa. Samalla käsivarret kiihtyvät rennosti osuman läpi. Liike loppuu asentoon, jossa vasen kyynärpää on vasemman käden alla ja vasen ranne taipunut kämmenselän suuntaan.


KotiOrkideakeskusteluJuuri nyt kaupassaSuomessa\nhelmikuu 17, 2015 - 15:28\nVantaan Bauhausissa on monia orkideoita kympin hinnalla zygoja miltoniopsiksia dendroja nelly islereitä cambrioita myäs ludisiat kattikset ja kymbidit.\nhelmikuu 14, 2015 - 19:12\nKiitos vastauksesta kasvi näyttää promenaea näyttää promenaea xanthinalta lehdissä on läpinäkyvyyttä toivottavasti ei ole sieni tauti myös näkyi vähän verkkoja yhdessä ohjeessa sanotaan että hiuslakka olisi hyvä idea koska se tukehduttaa ne punkki poikaset kokeilen tekniikkaa yhteen perhoseen kun siinä näkyi olenvan punkkeja.\nhelmikuu 14, 2015 - 15:50\nKaupoista tulevat Promenaeat on yleensä istutettu sammaleeseen (sphagnum). Oman kokemukseni mukaan uudelleen istutus on riski, mutta happamoituva kasvualusta ei sekään ole pitkän päälle hyväksi ja kasvi on nopeakasvuinen. Olen pitänyt Promenaean jatkuvasti kosteana, ei märkänä. Jos niillä on lepokausi, se on sitten hyvin lyhyt. Omani tuntuu kasvavan jatkuvasti ja kukkii keväällä ja syksyllä, joten ympärivuotinen kevyt lannoitus on ok. Valoa ei tarvita kovin paljon. Liiassa valossa lehtien väri muuttuu harmahtavaksi.\nViidakkopojan kasvista pitäisi nähdä kukka lähikuvassa, jotta lajimääritystä voisi yrittää.\nhelmikuu 14, 2015 - 15:20\nOlisiko myös hoito ohjeita lueskelin puutarha sivuilla että on aika vaikea yritän pitää hengissä ei ehkä kannataisi kastella talvella.\nhelmikuu 14, 2015 - 15:03\nViherpajassa on oransseja katleijoita,lumikuningattaria, ja promenea orkideoita voisiko tunnistaa että mikä promenea tämä on kuvien perusteella näyttäisi olevan xanthina\nhelmikuu 11, 2015 - 21:47\nMitäs nämä orkideaviikot on tuleeko sinne katleijoita mielestäni paras kasvi valikoima suomessa on viherpajassa tällähetkellä pitäisi joka launtai 12 tulla uusia kasveja.\nhelmikuu 11, 2015 - 10:34\nClusterin phalen olisin itsekin poiminut mielelläni mukaan, jos eteen olisi sattunut.\nVinkkinä: Bauhaus-myymälöissä alkavat orkideaviikot helmikuun lopussa. Omat jäsenemme ovat neuvomassa siellä 7.3. kello 11-14.\nhelmikuu 9, 2015 - 21:39\nOnpahan löytöjä Clusterilla ja erityisen kaunis tuo phalekin Nyt on tosiaan hirvee kiusaus aina ostella orkideoja kun niitä on jo aika edullisesti tarjolla ja joka marketissa, hyvä niin ja meidän ‘keräilijöiden’ onneksi\nhelmikuu 7, 2015 - 21:48\nTänään lähti mukaani City-marketista tämmöinen perhonen. Se muistuttaa kovasti Dtps Kenneth Schubertia ja siksi sen ostinkin. Se erottui heti muiden perhosten joukosta.\nToivottavasti sen lehdet eivät kasva yhtä pitkiksi kuin taustalla olevalla; n. 40 cm….\nhelmikuu 4, 2015 - 20:12\nOulun Bauhausissa oli tänään Brassia tessaa. Ostin semmoisen, kun minulla ei ole aiemmin ollut.\nlokakuu 27, 2014 - 22:56\nItäkeskuksen Prismassa oli tänään juuri tulleen näköisiä vihreävalkokukkaisia Maudiae-tyypin venuksenkenkiä melko edullisesti. Kukat niillä olivat suuret ja komeat ja lehdet pienet.\nLisää viesti: Suomessa


Verkkoluento: Yrittäjyys ammattina - Kaikki tapahtumat - TE-palvelut\nVerkkoluento: Yrittäjyys ammattina\nYrittäjyys ammattina -verkkoluento on tarkoitettu yrittäjyydestä kiinnostuneille ja sitä pohtiville. Luennolla käydään läpi millaisia valmiuksia ja ominaisuuksia yrittäjänä tarvitaan, mitä yrittäminen on sekä millaista apua, tukea ja palveluja yrittäjyyttä harkitseville on tarjolla. Pohdimme yhdessä, mikä yrittäjyydessä kiinnostaa, innostaa, motivoi, ja mikä siinä askarruttaa.\nLuennolta saat ajankohtaista tietoa sekä erilaisia vinkkejä ja työkaluja omien yrittäjävalmiuksien tutkimiseen ja pohtimiseen – Onko minusta yrittäjäksi, onko minulla juuri yrittämiseen sopivia vahvuuksia ja valmiuksia aloittaa yritystoiminta?\nMitä yrittäminen on?\nMillaisia valmiuksia ja ominaisuuksia yrittäjänä tarvitaan?\nMillaista apua, tukea ja palveluja yrittäjyyttä harkitseville on tarjolla?\nLähetystä voi seurata useimmilla mobiililaitteilla paikasta riippumatta. Voit osallistua luennon aikana myös käynnissä olevaan chattiin. Huomaathan, että ilmoittautumisen yhteydessä antamasi nimi näkyy chatissa ja halutessasi voit käyttää vain etunimeä tai nimikirjaimiasi. Verkkoluennon seuraaminen sujuu parhaiten Chrome-, Safari- ja Firefox -selaimilla. Luennolla käytetty materiaali on Spring House Oy:n omaisuutta eikä materiaalia jaeta osallistujille. Verkkoluento on tarkoitettu työttömille tai työttömyysuhan alaisille työnhakijoille.


Luottamusmiesten asema kaatoi sovun – Paikallisen sopimisen työryhmä jatkaa perjantaina – Kansan Uutiset\nSuomen Yrittäjien toimitusjohtaja Mikael Pentikäinen patistaa hallitusta lisäämään painetta.\nYrittäjien mielestä tilanne on suuri lässähdys, SAK syyttää työnantajia haluttomuudesta liikkua asemistaan.\nTyömarkkinajärjestöjen paikallisen sopimisen työryhmä ei saanut tulosta aikaan keskiviikon määräaikaan mennessä. Ryhmä kokoontuu uudelleen perjantaina ja hallituksen työllisyyden edistämisen työryhmä käsittelee tilannetta ensi viikolla.\nTyöryhmän julkaisi iltapäivällä muistion jatkoaskelista. Työtä halutaan jatkaa ja jatkossa keskittyä muun muassa tarkastelemaan lainsäädäntöä paikallisen sopimisen edellytysten parantamiseksi sekä tekemään asiasta vaikutusarvioita.\nTyöministeri Tuula Haatainen kutsui tilannetta ”valitettavaksi”. Hän kuvasi näkemysten olevan vielä kovasti erillään ja kesken, mutta toivoi asiassa päästävän eteenpäin.\nJärjestöt syyttelivät tilanteesta toisiaan.\nTyönantajajärjestöt purkivat turhautumistaan.\n– Tämä on pettymys, mutta ei valitettavasti suuri yllätys. Jo hallitusohjelman varsin yleispiirteinen kirjaus lupasi erimielistä lopputulosta, EK:n lakiasiainjohtaja Markus Äimälä totesi.\n– Tämä on iso pettymys ja suuri lässähdys. Töitä on tehty koko vaalikausi, mutta mitään ei ole saatu toistaiseksi aikaan, kommentoi Suomen Yrittäjien toimitusjohtaja Mikael Pentikäinen.\nEK ja SY ovat samaa mieltä siitä, että laista olisi poistettava kaikki järjestäytymättömiä, yleissitovaa työehtosopimusta noudattavia yrityksiä koskevat sopimisen kiellot. Lisäksi tulisi varmistaa, että paikallinen sopiminen on mahdollista yrityksissä riippumatta siitä, kuuluuko yritys työnantajaliittoon vai ei.\n– Lisäksi paikallinen sopiminen ei saisi olla kiinni siitä, millainen henkilöstön edustus yrityksessä on. Sopimisen olisi näin oltava mahdollista myös yrityksissä, joissa ei ole luottamusmiestä, Äimälä sanoi.\nSY: Tekeillä oli luottamusmiespakko\nSY:n Pentikäinen patisti hallitusta lisäämään painetta, jotta työryhmässä päästään kunnolla eteenpäin.\nPentikäisen mukaan työryhmässä on ollut keskusteluissa kaksivaiheinen malli, joka oli lähellä viime vaalikaudella esitettyä niin sanottua kilpailukykysopimusmallia. Se olisi tarkoittanut ”luottamusmiespakkoa” yleissitovaan kenttään.\n– Emme usko suosituksiin. Suositus ei olisi asiallisesti tarkoittanut mitään. Niihin ei voi vaikuttaa hallitus eikä työryhmä. Tässä olisi suositusten varjolla tuotu luottamusmiespakko yleissitovaan kenttään, Pentikäinen sanoo.\nSAK: Olemme valmiit jatkamaan\nSAK:n puheenjohtaja Jarkko Eloranta sanoi STT:lle, että järjestön tavoitteena oli tasavertaisen neuvotteluaseman turvaaminen myös järjestäytymättömien yritysten kentässä.\n– Meille ei käy, jos järjestäytymättömät työnantajat asetetaan parempaan asemaan kuin järjestäytyneet.\nHän korosti, että hallitusohjelman kirjaus paikallisen sopimisen edistämisestä työ- ja virkaehtosopimusjärjestelmän kautta on keino viedä asiaa eteenpäin.\n– Olemme valmiit edelleen jatkamaan keskustelua.\nHallitus on kaivannut työmarkkinajärjestöiltä linjauksia viimeistään huhtikuun puoliväliriiheen.\nSTT–Sanna Nikula 3.3.2021 9.04


Meilläkotona - ruokablogi: Pikainen keitto\nTeinin piti lähteä leffaan ja ulos syömään ja ajattelin tehdä itselleni vain voileivän. Jatkuva sade piti kuitenkin teinin kotona, joten oli asiallista pohtia jotain oikeaakin ruokaa. Kaappeihin kurkistelemalla rakentui varsin maukas keitto. Aiemmin paistamani krutongit täydensivät keittoa. Loput krutongit teini napsi "jälkiruuaksi"\nTOMAATTI-BRATWURSTI KEITTO JA KRUTONKEJA\n1 tlk tomaattimurskaa (nyt yrtti)\n1. Kuori ja hienonna sipuli. Leikkaa braatwurstit ohuiksi viipaleiksi\n2. Paista braatwurtsit omassa rasvassaan ruskeiksi molemmin puolin. Laita sivuun odottamaan. Paista sipulit braatwursteista irronneessa rasvassa\n3. Kaada sipulit kattilaan, lisää tomaattimurska ja huuhtele tölkki vedellä, kaada vesikin kattilaan. Keitä hiljakseen viitisen minuuttia. Lisää kerma ja braatwurstit, mausta mustapippurilla. Keitä vielä pari minuuttia. Tarjoile krutonkien kanssa\nTunnisteet: keitto, makkara, otetaan mitä kaapissa on\nEtsiResepti 18. kesäkuuta 2012 klo 17.41\nEtsiResepti 21. kesäkuuta 2012 klo 16.28


Uutuudet | Viimeisimmäksi lanseeratut eivonnaispakasteet\nLeivonnaispakasteiden valikoimamme laajenee Moilas Gluten-Free gluteenittomilla tuotteilla! Uutuuksiin kuuluu muun muuassa terveystrendeihin vastaavia leipiä ja uusi premium burger sämpylä!\nBake My Day -uutuusesite\nSBS Kasvisleipä Pinaatti-Omena\nRunsaasti kasviksia sisältävä, aitoon ruistaikinajuureen leivottu terveellisempi herkutteluleipä! Kasvisleivän jauhoja on korvattu pinaatilla, valkoisella pavulla, kesäkurpitsalla, omenalla ja kurpitsansiemenillä, ja kasvisten ja hedelmien osuus koko leivästä onkin jopa 43 %. Yllätä Kasvisleivällä sadonkorjuun tarjoiluissa!\nVaasan Kauramax 100%\nKauramaxissa kaikki leivonnassa käytetty vilja on kauraa, joka tunnetusti edistää mm. glukoositasapainoa sekä suoliston hyvinvointia. Kauramax on loistava vitriinissä, kokousleipänä tai parempana aamiaisleipänä.\nKätevä kokoelma neljää erilaista minisämpylää, josta jokaiselle löytyy oma suosikki! Helppo valinta aamiaiselle, lounaalle, kokouksiin ja leipäkoriin myös isoille asiakasmäärille.\nSBS Kentucky Burger\nYiihaa, kunnon makuja! Kentucky Burgerissa maistuu Kentuckyn osavaltion parhaimmat perinteet, BBQ sekä bourbon. Astetta tummempi Kentucky tuo lisää uutta premium hampurilaissämpylöiden valikoimaamme. Viimeistele dinerisi, texmex-ravintolasi, sporttibaarisi tai lounaslistasi burgerit maukkaalla sämpylällä.\nVaasan Piparimunkki – joulun kausituote\nYllättävä uutuus joulun sesonkiin: pienempi tassumunkki piparinmakuisella täytteellä. Ota valikoimiisi uudenlainen kausituote perinteisten herkkujen rinnalle, joka sopii pieneen herkutteluun.\nGluteenittomat leivonnaispakasteet nyt meiltä!\nTutustu gluteenittomien valikoimaamme


Sereijan Lifestyless: Spending time\nTorstaina olimme TTK:n aulassa myymässä Radio Säteilyn oheistuotteita. Sain kaksi vakavaa säikähdys-sydänkohtausta. Ensin J hiippaili selän takana ja sitten vielä A&U hyppäsivät niskaan kiinni huudellen. Meinasi tasapaino vähän järkkyä. Oheistuotteita on mahdollista ennalta määräämättöminä arkipäivinä ostaa Lapin yliopiston taiteiden tiedekunnan agoralta kello 11-13.\nOstin perjantaina Tiimarista laiskan opiskelijan rairuohon sekä muutaman puisen koristemunan (suklaiset tulisivat syötyä). Tarkoituksena olisi myös saada kirkkaan vihreitä sekä oransseja pikkutipuja ruohon joukkoon, mutta ne olivat loppuneet Rovaniemen Tiimarista. Nyt pitäisi saada joku kiinni jostain toisesta kaupungista hakemaan ja postittamaan tänne ;D\nValmistauduin lähtemään Chuck Norris kierrepotkukerhoon Grandeen ja meikkailin kotona.\nKorkkasin myös Blood Countessilta ostetun pvc-minihameen ja uuden Toivon torilta (kirkon kirppari) ostetun kahden euron h&m:n perustopin. Verkkosukkahousut ovat tuliainen äidiltäni ja harmaat sukkahousut alla ovat aikoinaan Seppälästä hankitut. Nyt sitten odottelen hameelle kaveriksi Suzy Vanderbylialta tilattua pvc-korsettia. Se sitten korkataan fantastisissa Radio Säteilyn Loppugaalabileissä. Kuulemma viikon alusta pitäisi olla perillä. Jeij!\nP ja Trashy Barbie ilveilevät Chuck Norris illassa.\nS&V:llä näyttää olevan ratkiriemukas ilta :D\nJuhlallista pönötystä by Kreivitär ja J.\nCountess Báthory 10. huhtikuuta 2011 klo 0.22\nVoi jösses näitä kuvia :D\nAino 10. huhtikuuta 2011 klo 1.57\nAina pitää olla mukana yksi jolla on kamera ja aamulla todistusaineistoa :P\nAnonyymi 10. huhtikuuta 2011 klo 15.08\nMiksi aina edustan :D\nAino 10. huhtikuuta 2011 klo 16.48\nSie alat jostain syystä aina pelleillä kun otan kameran esille ;D


Tytti 1. lokakuuta 2012 klo 8.16\nTodella kauniit värit kynttilöissäsi ja tuo vaalean siniharmaa on just kans miun SE väri mitä en voi vastustaa.\nHeidi 1. lokakuuta 2012 klo 10.07\nKiitos Tytti ja kiva että jätit kommenttia!! =)\nSannu 1. lokakuuta 2012 klo 9.07\nAivan ihanan värisiä noi kynttilät.Onko ne tuoksu kynttilöitä.\nOlispa kiva taas päästä Ikeaan en oo taas vähään aikaan käyny.\nMä olen aina miettinyt tota et mikä on valkoinen koti?Tai että onko meillä valkoinen koti?\nKuitenkin on tapettia,valkoiset ,harmaat ja vihreät lattiat.Onhan toki myös valkoisia seiniä.\nUsein olen kuullut että moni sanoo et meillä on valkoinen koti.\nIhan sama mut jos joku sanoo et mulle että maalaisromanttinen niin en oikeen tykkää:)\nTiiätkö mitä yritän ajaa takaa...?;)\nMä lähetän sulle joku päivä jotain kivaa♥Just selasin yks pv sitä kirjaa jonka lähetit mulle:)\nHeidi 1. lokakuuta 2012 klo 10.05\nNe ei oo tuoksuvia, luulisin. Ihan hyvä pointti, että mikä on valkoinen koti? Mä tarkoitan valkoisella ihan OIKEESTI VALKOISTA, eli missä on valkoiset seinät, katot, huonekalut, esineet...väriä vain vaatteissa :D joSkus se näyttää niin raikkaalta ja yksinkertaiselta ja minimaaliselta, että huokailen vaan kuinka simppeliä sellaisessa kodissa olisi.\nTeillä on valoisa koti, raikas, mutta ei minusta valkoinen koti, eikä ainakaan maalaisromanttinen!! (itsekin vähän kammoksun sitä määritelmää...) Käytäthän paljon ihania värejä sisustuksessa, sulla on paljon tanskalaistyylisyyttä kodissasi! Siihen on hyvä tähdätä! :))\nTykkään tosi paljon persoonallisista kodeista ja siitä että osataan yhdistää ja kuitenkin pitää koti "hallittuna", mulla meinaa jotenkin ryöpsähdellä sisustaminen...tullut viimeaikoina ihan hutiostoksia mm. matoissa....\nMm. seiniä oon miettinyt viimeaikoina. Meillä ei taida olla kuin keittiössä valkoinen seinä, kaikki muut on tapetin peitossa. Ja joskus vaan kyllästyttää ne tapettiseinät ja tekis mieli ostaa tonkka maalarinvalkoista ja sutia kaikki värit pois...mutta taas sitten, saisin varmaan päänsäryn vitivalkoisessa (kuten yksi ystäväni eilen totesi).\nTulipa pitkä sepustus :) Kiva että kirjaa on tullut selailtua, tuli siis oikeeseen osoitteeseen ♥\nTeija 1. lokakuuta 2012 klo 13.59\nJoo, tiiän mitä tarkoitat. Mäkin välillä kaipaan semmosta valkoista ja avaraa ja valosaa kotia... mutta en sit kuitenkaan laita ikinä kotia semmoseksi :) Välillä houkuttaa pilkut ja pallot, ja välillä taas ruudut tai raidat!\nIksuun voiskin joku pvä poiketa, kivan värisiä kynttilöitä.\nHeidi 1. lokakuuta 2012 klo 14.32\nMe ollaan Teija taidettu ennenkin "keskustella" tästä aiheesta, ollaan samoilla linjoilla :)) Kyllä siellä ikeassa aina silloin tällöin on kiva piipahtaa!!


Scandic-hotellit torjuvat ruokahävikkiä ResQ Club kanssa - Ikkunapaikka\nScandic-hotellit torjuvat ruokahävikkiä ResQ Club kanssa\nMonien sisäisten toimintatapojen lisäksi ruokahävikin vähentämisen yhtenä keinona on ollut ylijääneen ruoan myyminen ResQ Club -sovelluksen avulla. Nyt Scandic ottaa harppauksen yhä vastuullisempaan toimintaan, kun palvelu laajenee ensimmäisenä hotelliketjuna Scandic Hotels Oy:n hotelleissa koko Suomeen.\nHotellien buffettarjoilujen osalta on onnistuttu vähentämään hävikkiä myös esillepanolla, muun muassa oikea-aikaisella tarjoiluilla sekä tarjoiluastioiden kokoa optimoimalla. Ylijäävien annosten myyminen on viimeinen keino ruokahävikin torjumiseksi ja tämä on tehty helpoksi yhteistyökumppanin ResQ Clubin toimesta.\n”Tavoitteemme on ettemme tuottaisi laisinkaan hävikkiä. ResQ:n myötä meillä on nyt mahdollisuus päästä aivan minimihävikkiin tai jopa nollahävikkiin. Jos jokaisessa hotellissa myydään päivittäin yksi noin 400 grammainen ResQ-aamiaislaatikko, niin biojätteen määrää saadaan vähennettyä jopa 150 kiloa vuodessa per hotelli”, Scandicin vastuullisuusasiantuntija Henna Kokko kertoo.\nLisätietoa ResQ:sta ja sen toiminnasta tästä.\nPrevEdellinenElämyksen uusi matkailun reittipalvelu\nSeuraavaFinnair ja Juneyao Air yhteistyöhön Shanghai-Helsinki reiteilläNext


22. junioreiden ja 31. senioreiden EM -kilpailut olivat Tampereella 28.4.-1.5.2016 – Tampereen Taekwon-Do Seura\nEtusivuArtikkelit22. junioreiden ja 31. senioreiden EM -kilpailut olivat Tampereella 28.4.-1.5.2016\n22. junioreiden ja 31. senioreiden EM -kilpailut olivat Tampereella 28.4.-1.5.2016\nEnsimmäisen kerran 2004 ja heti perään 28.4.-1.5.2016 Tampere on saanut isännöidä EM –kilpailuita Suomessa. Monelle tämän vuoden kilpailu saattaa olla ainoa kansainvälinen arvokisa, johon pääsee harrastuksensa aikana. Vielä useammalle tämä oli ainoa Suomessa järjestettävä kansainvälinen arvokisa. Toivottavasti pääsit mukaan, sillä kisa oli todella hyvä Taekwon-do –kilpailu. Kirjoitan tätä asiaa nyt kilpailijan näkökulmasta. En osallistunut järjestelyihin tai talkoohommiin. Kilpailijalle suuri murhe on usein aikataulujen pitämättömyys, epätietoisuus siitä, missä ja koska pitäisi olla sekä heikot lämmittelytilat. Näissä kisoissa mainittuja ongelmia ei omalla kohdallani ollut kertaakaan. Kisapaikalla työtä tehneen talkooporukan panos näkyi loistavasti. Iso kiitos siitä! Tiedätte kyllä, keitä olette.\nTampereen Taekwon-do –seura oli messevästi edustettuna EM –karkeloissa. Jo monesti kehutussa talkooporukassa on niin monta ihmistä, etten uskalla lähteä luettelemaan nimiä, sillä unohtaisin varmasti jonkun ja sitten hävettäisi. Kisat eivät olisi onnistuneet ilman teitä. Järjestelyiden lisäksi tarvitsemme kilpailijoita. Tampereen seurasta oli tällä kertaa mukana läjä pitkän linjan kehäraakkeja. Henna osallistui otteluun. Hennan suoritus kantoi toiseen otteluun asti, jolloin tuomarin päätöksestä saksalainen vastustaja pääsi eteenpäin. Huhujen mukaan nämä olisivat Hennan viimeiset arvokisat. Kuka haluaa lyödä vetoa? Naisten otteluissa oli mukana myös Nita, joka otteli varsin niukan tappion pitkän puolalaisen kanssa. Nitalla on vielä noin 13 kilpailuvuotta edessä. Miesten ottelupuolelta Tampereen seuraa edusti comebackin tehnyt jokaisen poikakalenterin kansikuvamies Jere Pättiniemi. Ottelussa oli vastassa huomattava määrä irlantilaista kokemusta, joka veti tällä kierroksella pidemmän korren. Jere otteli myös miesten joukkueessa. Loistava voitto saksalaisesta ja niukahko tappio puolalaista vastaan osoittaa, että nyt loppuu comebackit ja homma jatkuu juuri siitä, mihin on jääty.\nLiikesarjaa tamperelaisista tekivät viime vuoden 2.dan pronssimitalisti Joni Ohtonen, 1.dan vuoden rookie Mikko Mankinen ja taannoin Viking Cupissa loistavat näytöt antanut Nita Mettinen 2.daneissa. Ohtonen teki ensimmäisen kierroksen liikesarjojen aikana muutaman ylimääräisen tekniikan, minkä jälkeen on valitettavasti arvokisoissa hankalaa voittaa erää, vaikka olisi kuinka hyvä tekijä. Mankinen teki ensimmäisellä kierroksella niin hyvin, että vastustajalta lähti olkapää sijoiltaan. Vastustaja yritti kamppailla, mutta ei voittanut. Mikko pääsi ensimmäisissä EM –kilpailuissaan hienosti toiselle kierrokselle ja sai arvokkaan kokemuksen sekä voittamisesta että häviöstä. Nitan italialainen vastustaja oli jalkatekniikoiden osalta juuri sillä hetkellä parempi, joten leikki jäi ensimmäiseen kierrokseen.\nJoni osallistui myös näytösotteluun taisteluparinaan allekirjoittanut. Koimme saman kohtalon kuin vuonna 2014 Italiassa. Vastaan asettui ensimmäisellä kierroksella sarjan myöhemmin voittava joukkue. 2014 se oli Saksa, nyt Norja. Norjalaiset olivat parempia, niin se on. Yksi tuomari oli kuitenkin tamperelaisten kannalla. Allekirjoittaneen osalta kisat jatkuivat vielä joukkue- erikoistekniikoiden ja joukkuemurskausten osalta. Erikoistekniikat menivät heikommin kuin viime vuonna ja jostakin syystä joukkiomme sai vain yhden pisteen. Naisten puolella Henna oli edustamassa Tamperetta loikkimisessa. Valitettavasti myös naiset jäivät ilman mitalia sarjasta. Joukkuemurskaus oli toinen tarina. Tähän lajiin oli nostettu myös jo mainittu Jere Pättiniemi. Jokainen joukkueen jäsen onnistui omassa tekniikassaan, Jere ap joomukissa ja Aleksi dollyo chagissa. Suomen lisäksi Englanti ja Puola saivat puhtaan suoran, joten karsinta ratkaisisi mitalien värin. Unleash the Kalle ja Suomella ei ollut hätää. Tamperelaisille siis kaksi kultaista mitalia joukkuevoimamurskauksesta.\nHyvät kisat, joita kiiteltiin kaikilta osin. Jokainen mukana kilpailijana, katsojana tai missä tahansa duunissa olleena voi olla tyytyväinen. Teitte just Suomesta asiallisemman oloisen paikan monen silmissä.


Enkelit - yli puolet johtajista uskoo enkeleihin – Sieluisa.fi\nTaloustutkimuksen tekemän tutkimuksen mukaan yli puolet johtajista uskoo enkeleihin. Enkelit koetaan osaksi elämää. Mikähän mahtaa olla luku tänä päivänä?\nTaloustutkimuksen tekemästä tutkimuksesta käy ilmi, että johtavassa asemassa olevista 60 prosenttia uskoo enkeleitä olevan olemassa. Tutkimukseen liittyvä artikkeli on julkaistu Helsingin Sanomissa vuonna 2014. Aikaa tutkimuksen tekemisestä on kulunut jo melko kauan. Maailma on muuttunut hurjan paljon viimeisten vuosien aikana.\nKeskustelu lisää avoimuutta\nUsko enkeleihin ja yliluonnolliseen on ollut vähän samanlaisessa asemassa kuin homous aikoinaan. Samaa sukupuolta olevien väliset suhteet ovat olleet yhteiskunnallisesti paheksuttava asia. Sosiaalinen media on omalta osaltaan lisännyt avointa keskustelua ja näin ollen myös suvaitsevaisuudelle on suotu tilaa. Mitä enemmän eri suuntauksia edustavat ovat ”tuleet kaapeistaan ulos”, sitä enemmän ja nopeammin esimerkiksi homoudesta on tullut hyväksyttävämpi asia. On ymmärretty ja hyväksytty se tosiasia, että kaikki ihmiset ovat arvokkaita juuri sellaisena kuin olemme.\nOnko usko enkeleihin hörhöilyä?\nHenkisyyteen liittyy jotain saman kaltaista. Mitä enemmän ihmiset jakavat kokemuksiaan henkisyydestään; meditaatiokokemuksistaan, enkelikokemuksistaan ja muista henkisyyteen liittyvistä asioista, sitä enemmän yleinen ilmapiiri on avautunut ja henkisiä ihmisiä ei enää pidetä mustavalkoisesti hörhöinä. Henkisyydestä on tullut hyväksyttävämpää.\nUushenkisyydessä on piirteitä uskonnollisista ja henkisistä perinteistä\nTurun yliopiston uskontotieteen professori Terhi Utriainen kertoo Iltalehden artikkelissa 2019, että enkeleihin uskominen on osa uushenkisyyttä, eli sellaista nykyajan uskonnollisuutta, jota toteutuu vakiintuneiden uskonnollisten instituutioiden ulkopuolella. Utriaisen mukaan yleistä on, että ihminen poimii omaan arkeensa ja maailmankuvaansa piirteitä monista erilaisista uskonnollisista ja henkisistä perinteistä. Osa uskoo enkeleihin, toiset vaihtoehtoishoitoihin. Uushenkisyydessä ei ole selkeitä rajoja. Osa kokee, että institutionaaliset uskonnot ovat kapeita ja säätelevät elämää liikaa – ihmiset hakevat nykyään omaehtoisuutta siihen, mihin uskoa.\nRohkelikot lisäävät avointa keskustelua\nMeditaatio, joogaamineen tai uushenkisen meditaatiomusiikin kuuntelu leimattiin vielä muutama vuosi sitten huuhaaksi tai hörhöilyksi. Tänä päivänä näiden asioiden harjoittaminen on osa yhä useamman ihmisen arkea. Yhä useampi on ottanut vastaan jonkinlaisen energiahoidon tai vaikkapa käynyt klassisessa akupunktiossa ja saanut sen kautta hyvää oloa itselleen. Moni rohkelikko on uskaltautunut kertomaan yliluonnollisista kokemuksistaan, kuten kokemuksesta poismenneen läheisen läsnäolosta (energeettisesti), enkelikokemuksista, telepaattisesta yhteydestä toiseen tai ns. ”etiäisten” tuntemisesta, joka tarkoittaa sitä, että tiedät etukäteen jonkin asian tapahtuvan.\nKaikkea ei voi mitata, eikä tieteellisesti todistaa\nVaihtoehtoishoitojen vaikutusta tai kokemusta yliluonnollisesta on vaikea mitata, eikä tiede pysty näitä selittämään. Ehkäpä siksi, osan ihmisistä on helppo leimata enkelikokemukset ja henkisyyden harjoittaminen hörhöilyksi. Jos kuitenkin ihminen kokee saavansa henkisten asioiden parissa parempaa olotilaa, tasapainoisempaa olemista, yhteydentuntua itseensä ja muihin, niin voiko ihmisen omaa kokemaa lähteä kieltämään. Ihan vaan sillä perusteella, että asioille ja tapahtumille ei ole tieteellistä perustaa. Mielestäni ei.\nKohti avoimempaa ilmapiiriä\nOlisi mielenkiintoista nähdä, mikä olisi tämän päivän tutkimustulos enkeleihin uskomisesta. Taloustutkimuksen vuoden 2014 tutkimuksen mukaan kaikista suomalaisista 40 prosenttia uskoo enkeleihin. Ovatko henkisyyden harjoittajat uskaltaneet tulla henkisistä kaapeistaan ulos kertomaan maailmalle omista kokemuksistaan ja tavastaan katsoa maailmaa? Uskaltaako yhä useampi tunnustaa, että uskoo yliluonnolliseen tai että on saanut apua jostain ”ei lääketieteellisestä hoidosta”?\nKyse ei ole vastakkainasettelusta tieteellisen ja ei-tieteellisen kanssa. Tosiasia on, että lääketieteen avulla hoidetaan sairauksia nyt ja tulevaisuudessa. Ihmiskunta tarvitsee lääketiedettä. On sairauksia, joita hoidetaan ja pitääkin hoitaa lääketieteellisin keinoin. Henkisyyden harjoittaminen tuottaa tuskin harmia tekijälleen. Päinvastoin, henkisyyden harjoittaminen luo tasapainoa, positiivisuutta, hyvää oloa ja sitä kautta tasapainoisempaa ja vahvempaa kokemusta omasta elämästään.\nEnkelit, Usko enkeleihin, vaihtoehtohoidot, Yliluonnollinen\nPrevEDELLINENMeditointi – mitä se on?\nSEURAAVASielunsopimus on sinua vartenNext


Witcher-kirjojen (Suomessa tämä eeppinen fantasiasarja kulkee nimellä Noituri) pohjalta tehdään TV-sarja. Uutinen on merkittävä, ja se saa varmasti sarjan fanit kuolaamaan sekä haaveilemaan siitä, miltä sarja tulee lopulta visuaalisesti näyttämään, kun sen pilottijakso muuttuu ensin konseptista käsikirjoitukseksi ja lopulta valmiiksi, todennäköisesti vasta muutamien vuosien päästä tästä päivämäärästä.\nPuolalainen Andrzej Sapkowski (ei, en kirjoittanut nimeä ilman Wikipedian apua)on kynäillyt kahdeksan Witcher-kirjaa. Sen lisäksi löytyy kolme videopeliä, joista varsinkin jälkimmäinen osui sekä myynnilliseen että arvostukselliseen kultasuoneen.\nTässä syitä siihen, miksi Witcher TV-sarjasta voi tulla kova juttu:\nNetflix tuottaa sen\nNetflix haluaa jotain vastaavaa, mitä HBO loi Game of Thronesin kanssa. Se loi ilmiön, joka kasvoi paljon kirjoja suuremmaksi. Netflix pääsi lähemmäksi sen tuntua Marco Pololla, jääden silti valovuosia suosiossa sekä myös tarinoiden kiinnostavuudessa.\nNyt kun pohjalla on Witcherin maailma ja sen mainiot hahmot, Netflixillä on ihan oikeasti mahdollisuus luoda huipputasoinen fantasiasarja, jonka tuotannolle toivottavasti suodaan esimerkillinen budjetti, jotta tapahtumat ja Witcher-universumin keskeisimmät paikat heräävät eloon samoissa määrin kuin GoT:n Westeros.\nGame of Thrones on loppumassa\nGoT:n 7. kausi starttaa heinäkuussa. Sen jälkeen jäljelle jää vielä viimeinen rutistus. Tuloillaan on toki samaan maailmaan sijoittuvia sivusarjoja, mutta ne eivät todennäköisesti ehdi eetteriin jatkamaan suoraan sarjan perintöä.\nFantasia-fanit kaipaavat uutta kulutettavaa, ja siinä Witcherillä on paikka takoa kun rauta on kuumaa: aloituksen vain tulee olla koukuttava ja mielenkiintoinen – se on tärkeää.\nGeralt. Ciri. Valvatti. Yennefer – sekä läjä sivuhahmoja, jotka käyvät kirjoissa vain sanomassa muutaman sanan, mutta onnistuvat silti tekemään vaikutuksen. Kaikkea ryydittää erinomaisesti kirjoitettu, konstailematon dialogi, joka on tarpeen vaatiessa sekä hersyvää että realistisen karkeaa. Seitsemän lukemani Noituri-kirjan jälkeen voin vain kunnioittavasti todeta, että Sapkowski saa rutistettua näppäimistöstään huiman kiehtovia keskusteluita.\nTarjolla on sarjan tuleville käsikirjoittajille sekä suurta kuvaa edistävää korkean tason fantasiaa kuin "viikon hirviö" -tyylisiä, novellin pituisia pikkutarinoitakin, joissa Noituri-Geralt jahtaa omantuntonsa mukaan synkän maailmansa ihmishengillä mässäileviä hirviöitä. Kliseillä leikitellään, niitä käännellään ja väännellään viihdyttävästi.\nEihän tätä voi kuin odottaa!\nMaailma odottaa uutta Twin Peaksia\nKuvasi sarjaa miten vain, on selvää ettei nimi Twin Peaks jätä koleaksi ketään. Se kantaa muassaan sellaista legendaarista ja säihkyvää auraa, johon kenties yksikään toinen TV-sarja ei kykene vastaamaan. Niinpä olikin varsin odotettua, että David Lynchin vahvistettua kolmannen kauden tuottamisen, meni koko viihdealaa seuraava maailma hetkeksi onnesta soikeaksi. Tämä tapahtui jo vuonna 2014.\nIhan oikeastiko se nyt tulee? Todellako? Twin Peaksin jatkosta huhuttiin jo 2000-luvun alkupuolella, ja sen jälkeen säännöllisesti. Lynch ei kuitenkaan yleensä kommentoinut huhuja millään tavalla.\nLopullinen vahvistus herätti toiveita, jännitystä ja pelkoakin – pelkoa siitä, miltä sarja tuntuisi tänä päivänä; onko aika pysähtynyt Twin Peaksissa, vai onko kaupunki siirretty nykyajan keskelle saumattomasti? Sarja muistetaan hienosta tunnelmastaan, jonka loi upean musiikin, jännittävän miljöön ja persoonallisten hahmojen rikas yhteistulema. Mikään sarja ei ole sen jälkeen päässyt lähellekään sitä, mitä Twin Peaks edusti sen parhaimmissa jaksoissaan.\nMinä en kuitenkaan nähnyt sarjaa sen ensimmäisellä esityskierroksella. Herranen aika, olin vielä liian nuori sellaiseen! Katsoin molemmat kaudet sen sijaan uusintaesityksinä muistaakseni 2000-luvun ensimmäisenä vuotena. En saanut kaikista hienouksista vielä silloin kiinni, joskin sarjan ilmapiiri lumosi ja vei mennessään jo teini-ikäisenkin allekirjoittaneen.\nSuuri kiitos muuten HBO Nordicille, joka esittää sarjan uuden kauden samassa tahdissa, missä se näytetään Amerikassakin. Samalla palvelu saa ketjutettua tilauksiaan kätevästi, kun heinäkuussa on luvassa uutta Game of Thronesia, joka aiempina vuosina starttasikin jo huhtikuun puolella.\nMutta tänä vuonna ei, joka tarkoittaa sitä, että toukokuu kuuluu itseoikeutetusti Twin Peaksille.\nJay asherin kolmetoista syytä\nViime viikolla Netflixiä selatessani eteeni pamahti valtava videomainos. Se oli otsikoitu nimellä Kolmetoista syytä. Hätkähdin ja pysäytin mainoksen. Onko tämä nyt se Kolmetoista syytä, jonka luin kirjana pari vuotta sitten? Kyseessä on Jay Asherin teos, jonka teemaa, kerrontaa ja katkeraa aihetta ei nyky-yhteiskunnassa voi olla korostamatta liikaa.\nJa kyllä, se oli kuin olikin sama teos. Kirjaa lukiessani minulle ei tosin kertaakaan tullut mieleen, että haluaisin nähdä tarinan joskus elokuvana tai TV-sarjana (31.3 Netflixiin putkahtava on siis TV-sarja, jonka kaikki jaksot tulevat ilmeisesti palveluun kerralla). Kyseessä on kuitenkin hyvin menestynyt nuorten aikuisten kirja, joten olisi ollut pienoinen ihme jättää sen tarinarunko hyödyntämättä.\nOdotan suurella mielenkiinnolla ensimmäisen jakson näkemistä. Kirjan tarina elämänmakuisine henkilöhahmoineen herätti ajatuksia, mutta onnistuuko sarja kääntämään kirjan vahvuudet esille myös tv-sarjan muodossa? Elokuvan aikajanassa se olisi ollut merkittävästi vaikeampaa, kun nyt käytettävissä on sentään... mitä? Kolmetoista jaksoa? Yksi jakso per syy? Osuvaa.\nEn muuten katsonut mainosta loppuun – en katso nykyään odottamistani elokuvista tai sarjoista ollenkaan ennakkomateriaalia, ainakaan yleensä. Katselunautinto on tapissaan, kun katsoo audiovisuaalista viihdettä tietämättä ennakkoon miltä jokin tietty kohtaus näyttää. Monesti trailerin tekijät vilauttavat tahallaan aivan liikaa, sillä yleisö pitää saada näyttävimpiä kohtauksia esittämällä lipun ostoon.\nKannattaa tsekata huomenna ainakin ensimmäinen jakso! Lähdemateriaali on erinomainen. Toivottavasti sille tehdään oikeutta.\nMarvelin TV-supersankarit yhdessä!\nMitä tulee supersankariaiheisiin elokuviin ja tv-sarjoihin, on Marvel selvästi niskan päällä DC Comicsiin nähden: sen elokuvat ovat olleet viihdyttäviä, mutkattomia ja lähdemateriaalilleen uskollisia. DC yritti erottua vetämällä kaiken niin synkäksi, että esimerkiksi valtavan pettymyksen aiheuttanutta Batman vs. Supermania piti katsella välillä tihrustellen, niin pimeää touhu oli!\nMutta miten Marvel on onnistunut luomaan TV-sarjansa, jotka on nähty/nähdään yksinoikeudella Netflixissä? Viime viikonloppuna palvelu sai Iron Fistin – jo neljännen Marvelin TV-supersankarin. Nyt on hyvä hetki niputtaa hommaa kasaan.\nMarvel iski kyntensä sen suosituimpaan TV-sankariin. Useimmat tiesivät kyllä Daredevilin, mutta kuka hitto oli Jessica Jones? Entä Luke Cage? Iron Fist? Eivät sanoneet ainakaan minulle mitään. Daredevil oli tuttu, ja Marvel pääsikin lyömään toiminnan heti kunnon vaihteelle, sillä Daredevilin ensimmäinen kausi on toistaiseksi parasta, mitä Marvel on Netflixille tuottanut.\nVoiko Jessicaa kutsua laisinkaan supersankariksi, jos tämä ei saa missään vaiheessa itselleen sellaista viileätä asua? Toki voi, mutta se ei ole ihan sama asia... JJ:n ensimmäinen kausi oli rikkonainen kokonaisuus, mutta onneksi kohtuullisen hyvä pahis pelasti paljon. Hahmona Jessica ei kuitenkaan ole lähellekään Daredevilin veroinen.\nKausi sisälsi tyylikkäitä hetkiä, joita katsellessa sarja ei ajoittain hävinnyt paljoa edes supersankarielokuville. Ehkä pituutta oli hieman liikaa? Daredevilin jälkeen Marvelin TV-sarjat tuntuvat ajoittain kärsivän siitä, että jaksomääriksi on luokiteltu 13, vaikka muutaman jakson karsimalla ja kerrontaa tiivistämällä lopputulos voisi olla parempi.\nToisaalta, itse en ole päässyt tylsistymään.\nOlen nähnyt kolme ensimmäistä jaksoa, joten en tiedä kauden lopullisesta laadusta. Alku ei ole koukuttanut Daredevilin tavoin eikä päähahmossa säteile sellaista tavatonta kiinnostavuutta, joka saisi jatkamaan katselua jakso jakson jälkeen. Yksi episodi kerrallaan nautittuna tuntuu toki toimivan.\nTähän asti sarja on myös kärsinyt hieman vakuuttavan vastavoiman puutteesta. Toivottavasti areenalle passitetaan myöhemmin kovan luokan pahantekijä luomaan kaaostaan. Tässäkin Daredevilin 1. kauden Kingpin ja 2. kauden Tuomari (vaikka häntä voikin kutsua antisankariksi) vievät itselleen sen kahisevimman viitan.\nSaa nähdä mitä tapahtuu, kun sankarit yhdistyvät Defenders-sarjassa, josta tullee melkoinen TV-tuotanto.


Hätäpäiden kalinaa: Tyhjä perintö\nEurooppalaisen, poliittisen keskustelun seuraaminen on nykyään masentavaa. Tämä ansiokas juttu 60-lukulaisten jättämästä perinnöstä olisi mennyt ohi, ellei Vasarahammer olisi viitannut siihen Halla-ahon vieraskirjassa. Asia on varmasti juuri noin, kuten jutussa kuvaillaan. En tiedä voiko ketään syyttää, mutta ns. 60-lukulaiset ovat, älymystönsä osalta, varmasti tyhjin Euroopassa koskaan elänyt sukupolvi. "Sukupolvi, joka kadotti sivistyksen" olisi varmasti naseva otsikko johonkin tulevaisuuden teokseen, joka kertoo aikamme historiasta. Saapi vapaasti käyttää, ellei ole jo käytetty.\nToisaalta: oli siellä fiksujakin tyyppejä, kuten vaikka tästä Theo van Goghin ja Pim Fortyinin leppoisasta keskustelusta käy ilmi. Niille taisi kuitenkin käydä aika ohraisesti, kun eivät fiksuuttaan malttaneet pysyä yleisessä, tyhjässä paatoksessa mukana loppuun asti.\nJa vielä toisaalta. Asiat voivat olla monimutkaisia: 60-lukulaisia ei missään nimessä saa sotkea tähän toisella tavalla 'tyhjään' sukupolveen, johon itsekin katsoisin kuuluvani :)\nLähettänyt IDA klo 4.20\nTämä oli tosiaan mielenkiintoinen linkkaus.\n60-lukulaiset ovat pitkälti olleet destruktiivinen länsimaisuutta tuhoava voima. Toki jotain pientä hyvääkin he saivat aikaan kuten homoseksuaalisuuden laillistamisen, mutta suurimmaksi osaksi he ovat vain tuhonneet.\nKaiken sen mitä heitä edeltävät sukupolvet ovat saaneet aikaan he ovat halunneet loata. Mutta heidän omia "aikaansaannoksiaan" sen sijaan pitäisi kunnioittaa.\n22. toukokuuta 2008 klo 12.18\nToisaalta tuo ehkä koskee ainoastaan "humanistista" älymystöä. Sitähän ei enää missään järkevässä mielessä ole.\n22. toukokuuta 2008 klo 19.41\nMikä tämä nykyinen sitten on? Miksi sitä pitäisi kutsua? Miksi se on olemassa?\n22. toukokuuta 2008 klo 21.38\n"Mikä tämä nykyinen sitten on? Miksi sitä pitäisi kutsua?"\n"Miksi se on olemassa?"\nEn minä vaan tiedä. Valitettavasti se vain on ja se pystyy aivan uskomattomiin ajatuskierteisiin: kolme volttia kerien irti todellisuudesta.\n22. toukokuuta 2008 klo 22.00


Lankavuorten ja kangaskasojen keskeltä: Tunika vai yöpuku\nKiva tunika ja ihana tuo sydänkangas!\nMutta älä nyt vielä innostu tuosta kangasvuorten tuhoamisprojektisi etenemisestä. Hain nimittäin tänään postista tilaamasi Metsola-ihanuudet :) Tulos: yksi kangas ommeltu, kaksi uutta tilalle ;D\n04 maaliskuuta, 2011 08:30\nKiitti! Pitäähän joku tasapaino säilyttää! ;) Onneksi mä saan tuoda sulle tuolta jotain niiden Metsola-kankaiden tilalle :)\n04 maaliskuuta, 2011 22:20


Kattavassa testissä Nokia N9 - Puhelinvertailu\nVideolla: Androidin uusi Face Unlock -lukitus murtuu hävyttömän helposti\nKattavassa testissä Nokia N9\nUusimpana tulokkaana Puhelinvertailu.comin testipenkkiin asettuu Nokia N9. Nokian MeeGo-puhelin tuo mukanaan herkullisen ulkoasun ja täysin uuden käyttöliittymän.\nMiten marginaalipuhelimeksi Nokian portfoliossa jäänyt N9 vertautuu kilpaileviin älypuhelimiin, ja kuinka onnistunut on ensimmäistä kertaa kuluttajamarkkinoille päässyt käyttöjärjestelmä ja sen Swipe-käyttöliittymä?\nKattavassa testissä käydään läpi paitsi käyttöjärjestelmän salat ja muotoilulliset yksityiskohdat, myös puhelimen tärkeimmät ominaisuudet ja sovellukset.\nKartat ja Ajo\nMyyntipakkauksessa mukana tulevat Nokia N9 -puhelin, kuulokkeet, microUSB-johto ja verkkovirta-adapteri sekä muovinen suojus puhelimelle.\nTämän kategorian osalta keskustelua on käyty verkossa ja verkon ulkopuolella yllin kyllin. Selvensinpä omaa kantaa puhelimen muotoilusta ja rakenteesta jo puhelimen hands-on-artikkelissakin, mutta kerrattakoon vielä tuntemukset.\nNokia N9 on siis valmistettu väritetystä polykarbonaatista ja gorillalasista, ja muutamat ulkoiset yksityiskohdat, kuten äänenvoimakkuudensäädin ja virtanappi metallinvärisiä. Lisäksi kameran ympärillä on metallinen koriste. Yksinkertaista, mutta sitäkin toimivampaa. Vaikka puhelimen materiaalivalinnat eivät saa haukkomaan henkeä, niin erinomaisen muotoilun ansiosta puhelin vaikuttaa laatutuotteelta.\nErityisesti kaareva lasi, joka ikään kuin sulautuu runkoon, toimii sekä esteettisesti että käyttöliittymän toimintalogiikkaa edistävänä tekijänä. Polykarbonaatin eli muovin värjäämisellä on saatu aikaan se, ettei puhelimen naarmuuntuminen paljasta harmaata muovia. Nokian mukaan tämä tarkoittaa, että N9 "vanhenee arvokkaasti".\nNokia N9 on käteensopiva ja painaa sopivasti. Tasainen painojakauma ja 135 gramman paino saavat puhelimen tuntumaan jämäkältä ja tiiviiltä paketilta. Lienee tässä vaiheessa selvää, että kyseessä on sekä allekirjoittaneen että Nokian mielestä onnistunut rakenne -- käytetäänhän sitä myös tulevassa Nokia Lumia 800 -älypuhelimessa.\nHeti näin alkuun on sanottava, että resoluutionsa ja näyttömatriisin puolesta Nokia N9:n näyttö ei ole todellakaan markkinoiden huippua. Kyseessä on siis 854x480-resoluution näyttö, joka käyttää Pentile-näyttömatriisia. Pikselien määrä ei siis ole markkinoiden huippua, vaikkakin riittää useimmille. Pentile-termi puolestaan tarkoittaa sitä, että näytön alipikselien määrä on kolmanneksen pienempi kuin optimaalisessa RGB-matriisissa (Red-Green-Blue). Pentile-näytön pikselit ovat RGB-RGB:n sijaan RG-BG-muodostelmassa.\nKäytännössä tämä siis tarkoittaa sitä, että näyttö ei pysty toistamaan väriyhdistelmiä parhaalla mahdollisella tarkkuudella. Useimmissa sovelluksissa ja peruskäytössä eroavaisuudet ovat hyvin pieniä, mutta pikselitarkoissa grafiikoissa eron kyllä huomaa paljaalla silmälläkin.\nSen mitä Nokia N9:n näyttö häviää resoluutiossa ja Pentile-ongelmissa se voittaa kontrastissa. Suuren kontrastin ansiosta näyttö vaikuttaa jatkuvan aina lasin reunoihin saakka. ClearBlack-teknologialla varustetun näytön musta on todellakin mustaa, kuten näyttöä ympäröivä aluekin. Kontrastin lisäksi kaareva lasipinta ja hyvin lähelle pintaa saatu paneeli saavat aikaan tunteen, että kuva on miltei liimattuna lasiin.\nVaikka näyttö on teknisesti selvästi jäljessä esimerkiksi Samsungin Super AMOLED HD -näytöistä, miellyttää näyttö erittäin paljon.\nPuhelimen sisuksista löytyy muun muassa seuraavaa: 1GHz Cortex A8 -suoritin, PowerVR SGX530 -grafiikkasuoritin, 1 gigatavu RAM-muistia ja 16 tai 64 gigatavua tallennustilaa. Yhteyksistä tuetaan tuttuun tapaan Bluetoothia, Wi-Fin nopeinta n-standardia, neljää GSM- ja viittä 3G-taajuutta ja luonnollisesti USB-yhteyttä.\nKäyttöjärjestelmä ja -liittymä vaikuttavat hyvin optimoiduilta, joten yksikin gigahertsin ydin saa sen toimimaan erittäin sulavasti. Lisäteholle ei juurikaan ole tarvetta, sillä moniajossakin puhelin toimii sulavasti ja nopeasti.\nNokia on tuonut N9:ään täysin uuden MeeGo/Harmattan-käyttöjärjestelmän ja sen mukana saapuu ensimmäistä kertaa markkinoille myös Swipe-käyttöliittymä. Linux-pohjaisen käyttöjärjestelmän päälle on rakennettu erittäin helppokäyttöinen käyttöliittymä, jossa liikkuminen tapahtuu näyttöä eri tavoin pyyhkäisemällä.\nSwipe-eleellä tarkoitetaan puhelimen sivuilta (näytön ulkopuolelta) alkavaa pyyhkäisyä. Ero normaaliin pyyhkäisyyn on siis ainoastaan kosketuksen alkukohta. Eleen tarkoitus on sulkea ohjelma ja palata kolmiruutuiseen aloitusnäkymään. Mikäli eleen tekee näytön yläosasta, tällöin sovellusta ei jätetä taustalle pyörimään, vaan se suljetaan kokonaan. Alhaalta elettä tehdessä, jos sormen pysäyttää ruudulle, tulee esiin pikavalinnat.\nMainittu kolmiruutuinen kotinäkymä koostuu syöte-, sovellus, ja moniajoruudusta. Ensimmäinen näyttää päivämäärän lisäksi sään ja erilaiset ilmoitukset viesteistä, sosiaalisista verkostoista ja muista syötteistä. Sovellusruutu koostuu kaikista laitteelle asennetuista sovelluksista. Sovellusvalikkoa voi järjestää uudelleen, mutta esimerkiksi kansioita ei voi luoda -- vielä, päivitys tiettävästi korjaa tämän. Moniajoruutu tarjoaa ruudukkomuodossa kaikki päällä olevat sovellukset. Nipistyseleellä on mahdollista muuttaa ruudukkoa kahden tai kolmen sovelluksen levyiseksi.\nKäyttöliittymä on siis hyvin yksinkertainen ja helppo käyttää, mutta onpa siinä ongelmansakin. Kuten jo ensikosketusartikkelissa mainitsin, tulee eteen tilanteita, että takaisinnapista olisi hyötyä. Usein tämä ongelma ei esiinny, mutta tällaisista pienistä puutteista huomaa, että käyttöliittymä ei ole käynyt läpi samaa tosielämän testiä kuin markkinoilla pidempään olleet kilpailijat.\nNokia N9 on varustettu 8 megapikselin kameralla ja kahdella LED-salamalla. Etupuolelta löytyy myös kamera, mutta syystä tai toisesta sitä ei voi ainakaan vielä käyttää. Mahdollisesti tuleva päivitys tuo kamerasovellukseen mahdollisuuden kuvata myös etupuolen kameralla.\nTarkkoja vertailuja eri puhelinkameroiden välillä emme valitettavasti pystyneet toteuttamaan. Kamera kuitenkin toimii nopeasti ja säätöjä on tarpeeksi, joskaan ei korealaisvalmistajien tavoin. Miinusta täytyy antaa paitsi etukameran toimimattomuudesta, niin myös helposti likaantuvasta linssistä. Lisäksi loisteputkivalossa videokuva ottaa herkästi häiriötä.\nApplen iPhone ja kalliimmat Android-puhelimet kuvaavat jo 1080p-videokuvaa kun N9:llä joutuu tyytymään 720p-tarkkuuteen. Videokuvan jälki on kuitenkin N9:lläkin hyvää HD-tasoa 30 kehyksen sekuntinopeudella ja jatkuva tarkennus toimii hyvin.\nTarkempia testejä Nokia N9:n kamerasta löytyy esimerkiksi GSM Arenan loistavasta kännykkäkameratyökalusta.\nPuhelimen musiikkitoiminnoista vastaa Musiikki-sovellus sekä Ovi Musiikki -kauppa. Soitin on melkolailla pelkistetty ja vaativimmille käyttäjille onkin MeeGo-yhteisön puolesta tehty korvaavia soittimia. Esimerkiksi soittolistoja ei voi tehdä muuten kuin merkkaamalla suosituimpia kappaleita. Lisäksi automaattisina soittolistoina ovat soitetuimmat, soittamattomat, viimeksi lisätyt ja viimeksi soitetut.\nItse soittonäkymästä on mahdollista tarkastella kappaleen ja tiedoston tietoja, merkata suosikiksi, asettaa soittoääneksi sekä kytkeä päälle/pois sekoitus ja uudelleensoitto. Soittimen aloitusnäkymästä löytyy linkki Ovi Musiikkiin ja kappaleen tiedoista linkki kyseisen artistin sivulle samaiseen palveluun.\nVähintään yhtä yksinkertainen on videosoitin. Videoita voi katsoa ja jakaa. Huomioitavaa on, että Videot-sovelluksen kautta näkyvät ainoastaan puhelimen Movies-kansioon lisätyt videot, eivät puhelimella kuvatut. Puhelimella kuvatut videot löytyvät Galleriasta, kuten valokuvatkin.\nSekä videoille että musiikille löytyy vaihtoehtoisia soittimia sovelluskaupasta.\nNokia N9:n viestisovellus kokoaa yhteen paikkaan tekstiviestit, MMS-viestit ja pikaviestit. Pikaviestejä voi lähettää ja vastaanottaa muun muassa Google Talkin, Facebookin ja Skypen välityksellä. Viestien kirjoittamisessa voi käyttää pysty- tai vaakatason QWERTY-näppäimistöä tai Swype-tekstinsyöttöä, joka lisättiin PR1.1-päivityksessä.\nSähköpostisovellukseen on mahdollista lisätä useita sähköpostitilejä, jotka näytetään erillisinä laatikkoina sekä yhdistettynä Kaikki viestit -kansion alle. Sähköposti tukee viestien tavoin myös Swypeä.\nVirtuaalinäppäimistö toimii mukavasti ja sopivan mieto, kaksiosainen tärinävaste toimii kirjoittaessa yllättävänkin hyvin. Mitään kovinkaan kummaa viestittelysovellukset eivät tarjoa. On kuitenkin mukavaa, että sosiaalisten verkostojen integroinnit on toteutettu hyvin ja tarpeelliset viestintävälineet löytyvät.\nPuhelimen oletusselain on ominaisuuksiltaan varsin riisuttu ja puutteita löytyy. Selain ei tue muun muassa Flash-sisältöä, joskin suosituimmat videosivustot toimivat mukana tulevalla soittimella. Käytännössä valinnoista löytyy ainoastaan sivun jakaminen, sivuston aloitusnäyttöön lisääminen ja syötteiden tilaus.\nSelaimesta on mahdollista avata uusia ikkunoita, jotka toimivan hieman eri periaatteella kuin perinteiset välilehdet. Jokainen ikkuna avaa käytännössä uuden selaimen, joka näkyy moniajo valikossa omana ikkunanaan. Kaikkia ikkunoita ei voi sulkea kerralla, mikäli ei halua sulkea myös kaikkia muita taustalla pyöriviä ohjelmia.\nNokia N9:n selain toimii ydintoiminnassa kuitenkin erinomaisesti. Sivustot ladataan ja renderöidään nopeasti, ja sivuston selaaminen ja zoomaaminen on sulavaa. Riisutusta luonteesta huolimatta selain on siis hyvää tasoa.\nKuten Windows Phone -malleissa, myös Nokia N9:ssä karttasovellus ja ajonavigointisovellus on irrotettu omiksi sovelluksiksi. Sinänsä muutos ei vaikuta hirveästi käyttöön, mutta hieman se helpottaa käyttöliittymän soveltamista eri käyttötarkoituksia varten. Kävelyä ja joukkoliikennettä varten käytetään Kartat-sovellusta ja henkilöautolla kuljettaessa Ajo-sovellusta. Kartat-sovelluksesta navigointitavaksi henkilöauton valittaessa Ajo käynnistyy automaattisesti.\nSovellukset toimivatkin erikseen paremmin ja erityisesti Ajolla navigointi on aiempaa paremmin toteutettu. Sovellus toimii erittäin nopeasti ja käyttöliittymä on toteutettu niin, ettei kuljettajan tarvitse huitoa ohi minimaalisen pienistä napeista. Kohteen valitseminen on tosin hyvä tehdä ennen auton starttaamista.\nKarttasovellus tukee ainakin Lonely Planetin ja Tripadvisorin tietoja ja arvosteluja nähtävyyksistä, ravintoloista ja muista kiinnostavista paikoista.\nJo käsiteltyjen sovellusten lisäksi puhelimesta löytyy esiasennettuna yksinkertainen laskin, dokumenttilukija, syötteet, muistikirja, AccuWeather-sääsovellus, WiFi-Hotspot sekä muutamia muita kolmannen osapuolen sovelluksia ja pelejä.\nMukana tulevat sosiaalisten verkojen sovellukset toimivat hyvin ja päivitykset niin Facebookista kuin Twitteristäkin saa näkymään syötenäkymään. Muutkin esiasennetuista sovelluksista toimivat hyvin, vaikkakin esimerkiksi dokumenttien luonnin sekä monipuolisemman laskimen puuttumiset voivat harmittaa. Ainakin jälkimmäiseen ongelmaan löytyy tosin ratkaisu sovelluskaupasta.\nKuten jo ensikosketus puhelimeen enteili, ulkoisesti Nokia N9 on loistava laite. Puhelimen muotoilu ja rakenteelliset valinnat miellyttävät. Muutamat pienet yksityiskohdat, kuten kekseliäästi piilotetut microUSB- ja SIM-korttipaikat, ovat piristäviä innovaatioita, joita puhelimissa haluaa nähdä.\nTapa, jolla puhelinta käytetään jatkaa muotoilun pelkistettyä, mutta hiottua linjaa. Yksinkertaiset pyyhkäisyeleet oppii nopeasti, vaikka manuaaleja tai esittelyitä karttanut ensikäyttäjä saattaa kuluttaa muutaman minuutin logiikkaan totutellessa. Elepohjaiseen käyttöliittymään on osuvasti tuotu muutama lisätoiminto -- ohjelman sulkeminen ja pikavalinnat -- pelkän ohjelman taustalle jättämisen lisäksi.\nVaikka puhelimen napittomuus ei haittaa kovinkaan usein, tulee silti ajoittain eteen tilanteita, jolloin erityisesti takaisin siirtyminen voisi olla helpompaa. Napit ovat eri sovelluksissa eri paikoissa, erinäköisinä. Sovelluksen sisällä taaksepäin siirtyminen olisi siis nopeampaa fyysisen napin avustuksella.\nPienet puutteet jäävät kuitenkin mielekkään käyttökokemuksen varjoon. Tärkeimmät sovellukset ja ominaisuudet löytyvät nopeasti kolmesta kotinäkymästä, pyyhkäisyeleiden avulla tai laajennettavasta tilapalkista.\nMassamarkkinoille puhelimesta ei ole. Tämä ei kuitenkaan johdu käyttöjärjestelmän tai puhelimen soveltuvuudesta tavanomaisen älypuhelinkäyttäjän kapulaksi. Ennemmin kyse on maltillisesta valmistusmäärästä ja korkeasta hinnasta. Lisäksi sovellusvalikoiman niukkuus karkottaa osan kuluttajista Androidin tai Applen suuntaan.\nMikäli puhelimelta haluaa kuitenkin tyylikkäästi omalaatuista otetta, eikä sovellusten määrä haittaa, on Nokia N9 ehdottomasti hankkimisen arvoinen.\nSiis Apple ~N9 hintainen ja myynyt aikalailla. N9:ssä on nytkin aivan tarpeeksi sovelluksia ja kaikenaikaa tulee tulee lisää, firefox ihan ok nettiselain ja androidin myötä +250 000 sovellusta...\n"Vaikka puhelimen napittomuus ei haittaa kovinkaan usein, tulee silti ajoittain eteen tilanteita, jolloin erityisesti takaisin siirtyminen voisi olla helpompaa"\nJuurikin tämän takia pidän Androidin menu ja back -napeista.\nOlipa ärsyttävä video (ensimmäinen), kun ei kameraa voi tarkentaa valmiiksi puhelimen näyttöön. Onhan se automaattitarkennus mukava ominaisuus, muttei tällaiseen käyttöön. Saa pöllömpi pian sellasen käsityksen, ettei nokia kestä kosketusta, kun näyttö siitä aina sumenee.\nToimittaja voisi korjata näytönresoluution oikein... Tuo on lumian resoluutio.\n""Vaikka puhelimen napittomuus ei haittaa kovinkaan usein, tulee silti ajoittain eteen tilanteita, jolloin erityisesti takaisin siirtyminen voisi olla helpompaa"\nSwipe Manager ohjelmalla, ilmainen, voi säätää pyyhkäisyt miten itse haluaa.\nJotkut vaan tarvitsevat ne Back, Search ja Home -napit. Lisäksi N9:ssä ei ole widgettejä - ainakaan suoraan paketista.\nEI SUPER Amoled HD PLUS..!! EI kauppoja!!..\nJuttu vaikuttaa täysin luokattomalta. Heti alussa naurekellaan väärälle resolle, ilmoitetaan sivunapeille väärä materiaali jne.\nEn viitsinyt lukea enempää, luulisi näin isolla sivustolla olevan edes faktaa artikkeleissaan!\n@4&8: Pahoittelut, resoluution pystyresoluutio on tosiaan 854 eikä 840 pikseliä ja napit ovat metallinväristä muovia, eivät metallia. Muutettu artikkeliin.\nResoluutio toimii hyvin noin pienellä näytöllä. Sitä paitsi Galaxy S2:ssa on pienempi resoluutio ja isompi näyttö. Vaikka onkin SUPER AMOLED PLUS ilman hd:tä. ;)\nOmistan kyseisen puhelimen ja voin sanoa omasta kokemuksesta, että tämä on puhelin, joka vain paranee käytössä =) Muokkaantuu omaksi ajankuluessa. Pidän erityisesti lukitusnäytöstä, johon tulee näkyville tekstiviestit, puhelut, sähköpostit ja muut viestit, jotenkin se on vaan niin mahtava keksintö. Pidän edelleenkin Nokian kartoista ja Nokian Ajo-sovelluksesta, aina perille moitteetta. Myös kello on mukavasti aina näkyvillä, why not? Muotoilu on saanut faneja jo duunistakin, jopa iPhone fanitkin kehuvat parhaaksi N9:n muotoilua. Takaisin-nappia etsin aina välillä sovelluksista, mutta opin käyttämään puhelinta niin, että sitä ei enää tarvitse =)\nKaikki muut ovat plussaa, paitsi kaiutin, ei kovin hyvä, mutta riittävä.\nResoluutiolla pelleily voi mennä rumaksi, mutta tämä on täysin riittävä resoluutio tämän kokoiselle näytölle.\nItse asiassa N9 on aito älypuhelin, mikä on suurempaa älykkyyttä kuin toimiva ja yksinkertainen käyttöliittymä? Galaxy S:n jälkeen tämä tuntuu vasta aidolta älyltä ;-) eli, voin sanoa, että tämä on aidosti ensimmäinen oikea älypuhelimeni. Androidi tuntui jo ihan lelulta, kun pääsin messuilla tutustumaan N9:ään.\nI <3 N9\nNo, tässä sivustossa on se hyvä puoli, että jos artikkeliin lipsahtaa virhe, niin valppaat lukijat osaavat siitä sanoa ja se korjataan artikkeliin. Toki olisi hienoa, jos virheitä ei koskaan ikinä tulisi, mutta olemmehan vain ihmisiä.\nTesti ja sen tulos on aika pitkälti sitä, mitä tosiaan hands-on-testissä. Itse kyllä tuossa laitteessa pidin helkutisti siitä muotoilusta ja fiiliksestä, mikä tuossa puhelimessa on. Käyttöliittymä vaatii varmasti tovin totuttelua, mihin minulla ei ollut Sellossa aikaa. (Teknofiilit jonottivat takana...) Kyllä siitä silti erittäin positiivinen fiilis jäi. Pidän noista räikeistä värivaihtoehdoista oikein paljon. Hyvä mahdollisuus erottua siitä "harmaasta massasta" (pun intended).\nPentti P (vahvistamaton)\nKysymys artikkelin kirjoittajalle:\nToteat, että puhelin ei sovi massamarkkinoille ja syynä on "maltillinen valmistusmäärä" - kertoisitko mitä tämä tarkoittaa?\nSe Eldarin syyskuussa mainitsema huhu, jonka mukaan puhelinta valmistetaan vain 90 tuhatta kappaletta, ei pidä paikkaansa.\nPelti poliisi (vahvistamaton)\nMites ne navigoinnin poi pisteet? VAroitteleeko "turvakamera edessä" kommenteilla? Olis aikas tärkeä pointti miksi tuota navigointi puhelimeksi hankin.\nVoiko tekstiviestejä tallentaa luonnoksiksi/omiin kansioihin kuten Symbianissa? Ainakaan aikoinaan N900:ssa ei voinut.\nPystyykö tekstiviestejä lähettämään helposti isommalle ryhmälle, esim tekemällä osoitekirjaan soittajaryhmän (esim 50 hlöä) ja valitsemaan sen tekstiviestin vastaanottajaksi?\nTiedän, nämä ei ole ihan tavallisia tarpeita, mutta itsellä sattuu olemaan tällaisia. N900 ei näihin taipunut ainakaan silloin kun testailin...\nTekstiviesteistä ei saa luonnoksia, ainakaan itse en saanut kun kokeilin. Kun taas lähettää tekstiviestejä usealle kymmenelle, niin en tiiä ryhmistä, mutta henkilöiden valinta onnistuu niin helposti, että kymmenen nimeä onnistuu sekunneissa valitsemaan (useita kerralla).\nNavin tolppapoliisivaroitinta ei ole.\n@13: Hyvä kysymys. En tiedä kuinka monta puhelinta valmistetaan, kuten ei varmasti tiedä moni muukaan. Olen kuitenkin suhteellisen varma, että puhelimen valmistusmäärä pysyy maltillisena, eikä puhelinta ei tulla valmistamaan miljoonia kappaleita.\nTässä on hieman muna-kana-ongelmaakin, sillä valmistusmääräthän riippuvat kysynnästä. Ainakaan kovin aktiivisesti Nokia ei ole tosin pyrkinyt tämän vaihtoehtoislaitteen kysyntää kasvattamaan.\n@16: Tekstiviestejä ei käsittääkseni voi tallentaa eri kansioihin. Osoitekirjassa on mahdollista tehdä ryhmiä. Osoitekirjasta kun valitsee ryhmän, niin sieltä voi lähettää kaikille ryhmän jäsenille viestin tai sähköpostin. Jostain syystä tekstiviestinäkymästä suoraan ei voi valita ryhmiä.\nNyt olet laittanut oman mutu-tuntumasi artikkeliin ikäänkuin totuutena. Artikkelissa on SELVÄ virhe tämän osalta, joten toivottavasti korjaat asian.\nN9:iä myydään jo noilla suurillakin markkinoilla USA,GB,Saksa, Italia, Ranska.... tosin ei operaattorien toimesta. Myyntimääriät on suurempia kun äkkiseltään voisi kuvitella ja jopa Elop sen todenut...\nTekstiviestien luonnoksista ollessa kysymys.. Jos viestikeskustelussa aloitat viestin kirjoittamisen, et kirjoita viestiä loppuun ja lähetä sitä, niin kun avaat keskustelun uudelleen (viestisovelluksen sammuttamisen jälkeenkin) , jo kirjoitettu lähettämätön viesti odottaa tekstikentässä.\nMiksi laitat omaa mutu-tietoasi arvostelun yhteenvetoon negatiiviseksi asiaksi, jos et edes tiedä tehdäänkö puhelinta rajoitettu määrä vai ei?\nVoiko puhelimella katsoa YLE areenaa, nelosen ruutua ja maikkarin katsomoa? Entä tukeeko videosoitin tekstitystä?\nVoi katsoa YLE Areenaa, mutta et löydä siitä kahvinkeitintä, etkä jääpalakonetta.\nVoittaa WeePeen! (vahvistamaton)\nResoluutionsa ja näyttömatriisin puolesta Nokia N9:n näyttö ei ole todellakaan markkinoiden huippua.\nKyseessä on siis 854x480-resoluution näyttö,joka käyttää Pentile-näyttömatriisia.Pikselien määrä ei siis ole markkinoiden huippua,vaikkakin riittää useimmille.Pentile-termi puolestaan tarkoittaa sitä,että näytön alipikselien määrä on kolmanneksen pienempi kuin optimaalisessa RGB-matriisissa (Red-Green-Blue). Pentile-näytön pikselit ovat RGB-RGB:n sijaan RG-BG-muodostelmassa.Käytännössä tämä siis tarkoittaa sitä,että näyttö ei pysty toistamaan väriyhdistelmiä parhaalla mahdollisella tarkkuudella.\nhieno arvostelu.v.kainulle pisteet.osaa ukko tehdä testit suhteellisen puolueettomin simin.\n"kekseliäästi piilotetut microUSB- ja SIM-korttipaikat, ovat piristäviä innovaatioita, joita puhelimissa haluaa nähdä."\nOlen täysin eri mieltä, microUSB:n kansi on huono ratkaisu joka tulee hajoamaan pian, varsinkin kun laitetta on ladattava tiheään.\nMissä sovelluksissa tarkkaan ottaen tuli ikävä fyysistä nappia? Arvostelun tekstiasu kiitettävä, objektiivisuus ei.\nMuikkis 86 (vahvistamaton)\nHeips. Mikäköhän mun N 9:ssä on vialla tai siis puuttuukohan joku asetus ko ei pysty katsomaan mitään areenalta tms. Kun klikkaan ohjelmaa, ilmestyy ruutuun teksti "Videon toisto vaatii Flash-player laajennuksen. Ole hyvä ja lataa se tästä." Kun siten yritän ladata sitä, ei se onnistu tähän laitteeseen.. Mikähän siis vikana?\nkannatta vrm mennä foorumille kyselemään, sielää helepompaa :)\nVikanahan on se, ettei MeeGolle ole Flashia. Eikä tule.\nKäytä m.yle.fi/w/areena ja johan toimii videot ;)\nmul on n9 ja se paras!!!\nAnteeks mut n9 nappulat on ihan metallia!!!\n@31. On flash ja pelittää hyvin...


Päivä jona mikään ei suju | Ifan treenikirja\nPäivä jona mikään ei suju\nTotal frustration. Liksun agit ei suju, Ifan tokot ei suju. Ja Liksun agit on sentään aina sujunut. Ja tänään ekan kerran ei sujunut. Pyhä superturhautuminen. Siis. Liksu on aina rakastanut putkea. Ja nyt se ei mennyt sinne, ei sitten millään. !?!?!??!!???? Hyvä elämä… Katotaan jos tää ärsytys laantuu nii voin kertoa pituushypystä, kuuden kepin pujottelusta ja A:n kontakteista ja pussista.\nIfa oli taas mukana agis ja väliajoil treenin sitä. Se ei kertaakaan koko illan aikana mennyt kunnolla maahan, molemmat kyynärät siellä. HUOH!!! Maailmanloppu ei tullutkaan lauantaina, se tuli tänään. Ihan selkeästi, kun mikään ei suju. Pidämme taukoa… Emme haaveile kokeista… Katsotaan sit joskus uudestaan…\nNoniin yritetäämpäs nyt uudestaan.\nEilen tosiaan taas agi vuorossa Liksulla. Ensin toisella kentällä otettiin kuuden kepin pujottelua ja A:n kontakteja. Kepeillä ekan kerran söhelsin itte oman käteni kanssa ja huomasin sen itekki, sain toki myös opelta huomautuksen siitä. Sitten uusi yritys itse skarpimpana ja hitsi sehän sujui oikeastaan ihan hyvin! Meinaa tulla jo vauhtia koiraan mukaan. 🙂 Neljän kepin kepit oli myös kenttien ulkopuolella, niitä harjoteltiin pari kertaa väliajalla ja nehän menee käsivetosesti ihan hyvin. Varsinkin kun mä muistan olla skarppina kunnolla.\nKeppien jälkeen sitten A:n kontaktia. Oli hyvä se eka kerta, ope sano siin sen lopuks että hitsi ku se oli varautunu johonki hitaasee lönkötyksee nii ei meinannu pysyy Liksun perässä ni se ampas A:lle nii että hiekka vaa lentää. 😀 Mää vaa siin sillee “heh noh se vähän tykkää tosta A:sta…” 😀 No mutta, tehtiin sitä silleen että siellä oli alusta toisessa päässä, mutta siellä ei ollut namia ja ope hidasti koiraa remmillä siihen kontaktille. Mä sain taas parannusehdotuksia, että en saa kiertää ylävartaloo koiraan päin vaan että pitää pitää rintamasuunta eteenpäin. Tehtiin noita muutamii, vähä molemmin puolin. Sit se oli sillee että nyt tehdää nii että mä juoksen pidemmälle ennenku pysähdyn, koska koira ei saa jumiutuu siihen että mä oon sen vieressä tavallaan pysäyttämässä sen. Ope piirs mulle viivan, jonka taakse mun pitää juosta suoraan, sieltä sit palata palkkaan koira ja vapautus. Niin joo ja sen se sano kans, että ensin sanallinen käsky eikä liike, koska se liike on aina voimakkaampi vetämään koiraa pois sieltä. Pitää kuunnella käskyä, ei liikettä. Sain siis läjäpäin paljon hyvää tietoa! Jännää, että tuntuu hyödyllisimmältä se kerta jolloin saa itse paljon palautetta miten tehdä paremmin. Niin, tehtiin sitten tosiaan toi, että mä juoksen pidemmälle ja ope pysäyttää siihen kontaktille. Liksu oli kuulemma tosi tulossa mun perään suoraan sieltä, mut sit se hoksas sen alustan sillee hei tähän pitää varmaan jäädä ja sitten jäi siihen odottamaan hienosti. Ei se toki siihen ois jääny jossei sitä ois remmistä hidastettu, mutta kummiskin. Ei riekkunut itseään kokonaan alas sieltä.\nToisella kentällä oli sitten vuorossa putki ja hyppy+putki-yhdistelmä. Olis saanut mennä myös hyppy+putki+muuri-yhdistelmää jos voi perhanan otus vaan olis mennyt sen putken kunnolla. Mulla on kyllä vahva epäilys, että putki oli sateen jäljiltä märkä ja siks Liksu ei halunnut mennä sinne. Se ku on sellanen hienohelma, että tassut ei voi kastuu, sehän on maailmanloppu. No, koitettiin sitten hyppy+putki ja putki mutkalla yksin ja veetu putki yksin suorana ja hirveet ongelmat aina. Lopetettiin sit johonki onnistuneeseen “menen edes superlyhyen suoran putken”. Ihan hyvä koska olin hirttämäs jonku kohta ku en tajunnu miksei se mene sitä.\nSeuraavaks oli taas toisella kentällä vuorossa pituushyppy. Täytyy muuten sanoo että tää kerta oli tähänastisista parhaiten organisoitu, pääs eniten käymään kentillä, jopa kahteen kertaan molemmilla ilman että meni yliaikaa! No mutta, pituushyppyyn. Minikoirilla pituushyppyeste kuulemma vaan kaks sellasta palikkaa. Oli vähän jännä, koska ei olla koskaan aikasemmin otettu sitä. Sitä kun ei tuolla Kompassilla ole, kuten ei muuriakaan, mikä on kyllä harmi. Täytyy ehdottaa että hankkisivat! Anyway, este oli uusi mutta eihän se Liksua haitannut. 😀 Hienosti se siitä heti hyppäs ylitte! Sit saatiin taas palautetta, että juostaisiin pidemmälle suoraan ja sit palkkaan siitä koiran puoleisesta kädestä niin ei tuu taas ihme kääntymisiä. Otettiin pari hyppyy molemmin puolin. Sitte ope oli että tehään seuraavaks niin, että pituushypyn jälkee jatketaa juoksuu nii että Liksu juoksee vähän kaaressa sitte yksien estesiivekkeiden välistä vielä. Niin että se oppis hakemaan esteitä edessä ettei homma aina lopu sen yhden esteen jälkeen. Ei ollut ongelmaa niissä, hyvin nekin meni. 🙂 Ja Liksussa paljon vauhtia.\nLopuksi päästiin vielä kertaalleen toiselle kentälle harjoittelemaan pussia! Ope kysy siitäki, että onko se mennyt sitä ennen. “No on se sitä mennyt, mutta empä tiedä mitä uskallan ton putken jälkeen sanoa…” Nooh ei siinä mittään, mää ohjaan koiran pussiin ja ope pitelee kangasta ylhäällä toisesta päästä. Jos mä en ohjannut ihan päin honkia niin Liksu kyllä hyvin sukelsi pussiin ja aina se sieltä tuli läpi! Lopussa ope rupes vähän laskeen jo pussia sen selkään, eikä Liksua kyllä haitannut. Hieno Liksu. 🙂\nTäytyy kyllä todeta miten hämmästynyt oon siitä miten erilaiset opetustavat eri paikoilla voi olla. Kompassilla tehtiin niin niinku… niin pienissä osissa noita juttuja, että A-esteellekin nostettiin ensin koiraa vaan siihen alastuloon ja niitä monta kertaa ylemmäs nostaen ennenku koko estettä, sama vähän puomilla, pussissa omistaja oli aina kutsumassa koiraa toisesta päästä kangasta nostaen ja näin. Nyt on vähän sellanen että “tos on A ja nyt sun koiras pitää kiivetä se ylös ja alas ja jäädä tonne kontaktille”. Ei siinä mitään mut entä jos koira pelkää sitä. 😀 Tai siis kauheen hyvin tuolla on näyttänyt ihmisillä menevän, ei kai siellä koirat ainakaa pahemmin oo lukkojarruja lyöny tai tullu harjanteelta alas, mutta epäilen sitä meijän aikasempaa harjisagikurssia miettiessäni, että harjakoirat ei kyllä olis ihan tolleen sitä skulannut. Ifa ainakin, jos se olis pitäny suoraan A ylös ja alas kertalaakista pistää ni se olis pitäny väkisin vetää remmistä yli ja sitki se ois varmaa kussu alleen ja hypänny alas sieltä. 😀 Pienissä pätkissä tapahtuva totuttelu oli harjiksille paljon parempi, samoin kuin se että ohjaajat kutsuu (pussin/putken päässä). Nyt on tästä nykyisestä kurssista sellanen olo et hitsi onko nää koirat kummiski kaikki kokeillu agii ennenki ku ne tekee hommia tolleen miten tekee, eli ihan hyvin. Vai onko harjakoirat vaan niin pehmopullamössönössöjä. 😀 No mut tässä näkee että tapoja on monia, ei ole yhtä ainoaa oikeaa. Sitten pitää vaan löytää se tapa joka sopii omalle koiralle parhaiten.\nSitten niihin Ifan tokoihin. Sen tokoilut väliajoilla oli muuten tosi hyviä, mutta se ei mennyt maahan kertaakaan kunnolla. Ei kertaakaan. Ei väliajoilla eikä tunnin lopuks tekemälläni lenkillä, ei hiekalla eikä nurmella. Huoh. Seuraamiset käännöksineen ja pysähdyksineen oli hyviä, luoksetulot hyviä, seisomaanjäämiset hyviä. Mut maahanmenot ei vaan sujunut. Muutenkin loppulenkillä Ifa yritti vetää kokoajan, solis vähän halunnut rallata niillä ihanilla Puolarmaarin nurmikoilla mut en viitsinyt sen antaa. Ettei sit tuu noottia ja pahenna kaikkien koirallisten tilannetta siellä. Täytyy nyt ottaa noita maahanmenoja sisällä taas vahvistellen, hetkeks helpottaen ja sitten siirrellä niitä takas pihalle.\nTunnin lopuks otin muuten Ifanki kanssa ne kepit jotka siel kentän ulkopuolella oli. Jotenki molempien koirien kanssa kämmäsin aina sen ekan yrityksen nii että ne oikasee jonku välin. Sitte sen jälkee skarppaan ja rupee sujuun paremmin. Ifakin tuli yllättävän hyvin ne kepit! Löysi mielestäni jo kivaa rytmiä siihen mitä nyt voi neljällä kepillä löytää. 😀 Eli tuli ihan hyvää vauhtia ja oikein, vaikka toki namikäsiavusteisesti.\nTänään päästään taas kaveriagiin Kompassille. Molemmat koirat mukaan. Täytyy lukee vähän mitä oon tänne kirjotellu ja mitä kommentteja oon saanu nii tiiän muistan sitten että mitä vinkkei oon saanu, mitä treenata. Toki sen lisäksi että voin treenaa samoi juttui kun viimeaikoina tuolla ohjatuissa treeneissä. Pääsee Ifakin vihdoin mukaan. Joskus haluan kyllä viedä Remunkin tonne. 😀 Sit meil on viel agin jälkeen näyttelytreenit, saas nähdä jaksaako siellä tehdä enää mitään. Viidestä kuuteen agi ja seiskasta kasiin näyttelytreenit. Täytyis kyllä näyttelyjuoksua treenata koirien kanssa. Jotenki saada ne juokseen silleen että selkä olis suora eikä kuin mikäkin vuoristorata. Nostetta etuosaan mut kiitos jotenkin muuten kuin hirttämällä ylös, siitä en oikeen perusta vaikka sitä moni harrastaa. Pitää pistää noille korokkeet tassunpohjiin etujalkoihin. :’D\nThis entry was posted on May 23, 2011, in Luokittelematon. Bookmark the permalink.\tLeave a comment\nHuhhuh mikä päivä →


Deittisivut vapauttavat sinkun näistä ongelmista? | Eliittikumppani\nDeittisivut ratkaisevat nämä sinkun perusongelmat!\nOletko koskaan tavannut ihmistä, joka toteaa että teidän pitäisi mennä yhdessä syömään tai drinkille ja sitten paljastuukin, että Sinä ajattelit kyseessä olevan treffit ja toinen osapuoli vain piti seurastasi platonisessa mielessä? Kammottava tilanne! Tai tilanne toisin päin: olet tavannut Facebookissa ystävän, jonka kanssa yhteydenpito on jäänyt kauan sitten kesken. Kutsut hänet luoksesi vaihtamaan kuulumisia ja iltapäivän painuessa illan puolelle vanha ystäväsi ei ymmärrä hienovaraisia vihjeitäsi siitä, että olisi aika ryhtyä tekemään iltasiivot ja nukkumaan? Kun vihdoin saat ystävän ulos asunnosta, huokaat ja ymmärrät – hän luuli, että tämä oli treffikutsu!\nDeittisivut ovat olemassa sitä varten, että voit itse kirjoittaa ja hakea avoimesti sitä, mikä on Sinun tavoitteesi parisuhde-elämässä, koska se on aivan yhtä normaali elämänalue, kuin esimerkiksi ura. Joskus pitkään sinkkuna olleelle parisuhteen aloittaminen oikeassa elämässä on todella vaikeaa. Moni on ehtinyt jo kokea kaikenlaista, pettymyksiä ja väärinkäsityksiä, kuten seuraavassa:\nJoskus on vaikeaa tietää, ”hengataanko” vai treffaillaanko. Paras vaihtoehto selvittää tilanne on yleensä kysyä vastapuolelta suoraan, missä mennään. Kaikki eivät mielellään puhu asioista suoraan ja joskus tilanteen selvittäminen vaatii mielenhallintaa ja itsetuntoa. Miehillä ja naisilla on joskus erilaiset näkemykset siitä, mikä on seurustelua ja mikä kevyempää deittailua. Kerran New York Times kyseenalaisti, onko ”hengailu” jopa korvannut ”deittailun”. Jos mies kutsuu iltadrinkille pubiin ja menet, sitten huomaat että siellä on kuusi hänen parasta kaveriaan myös drinkillä – ovatko ne silloin treffit?1\nSinkku astuu ansaan\nOletko saapunut päivälliskutsuille ystäviesi luokse ja samaan tilaisuuteen on yllättäen kutsuttu puolituttu vastakkaisen sukupuolen edustaja, johon et ole tuntenut vetoa ikinä – ja isäntäväki innoissaan toteaa, että ”hän on muuten sinkku”? Syöt tarjolla olevaa lihapataa, latelet kohteliaisuudet emännälle ja isännälle, sekä huomioit keskustelussa myös uuden sinkkuystäväsi, mutta tämän pidemmälle tämä ei mene. Palaat kotiin hyvin syöneenä, mutta aavistuksen verran nolostuneena ja vihastuneena siitä, että ilta jonka piti olla rentohenkinen olikin tällainen ”ansa”.\nEntäpä jos olet lähtenyt ystävien kanssa kaupungille jammailemaan ja törmännyt puolituttuun, joka lyöttäytyy seuraanne? Ystäväsi kuiskuttavat korvaasi, että nyt olisi siitä hyvä nykäistä yöksi kaveri mukaan, mutta Sinä et kiinnostu henkilöstä, vaikka olisit ottanut rohkaisua enemmänkin. Kuinka monella meistä on ystäviä, joiden kuulo parin virvokkeen jälkeen ei rekisteröi sanaa ”EI!”? Kaikilla!\nJoudutko miettimään, että jonkun tutun kanssa on kahviteltu jo iät ja aamenet, mutta juttu ei tunnu koskaan menevän seuraavalle tasolle? Joka kerta, kun hän tulee kylään siivoat pinnat ja esiinnyt edustavana, mutta kumpikaan ei ikinä sano mitään, mikä ylittäisi sen tietyn rajan, jonka jälkeen voitaisiin puhua treffailusta tai parisuhteesta. Se on kuin aikoja sitten tehty sopimus, jota kumpikaan ei muista allekirjoittaneensa, mutta se on silti olemassa!\nDeittisivut ja deittailun uudet säännöt\nNykymaailmassa on menty siihen, että se kuka välittää vähiten tuntuu olevan aina tilanteen herra. Kukaan ei halua tuoda julki omaa kiinnostustaan. Pelaamme erilaisia pelejä, kuten esimerkiksi ”kuka pystyy olemaan kolme tuntia vastaamatta tekstiviestiin”.2 Eikö olekin rasittavaa? Erään psykologin mukaan en-tiedä-missä-nyt-mennään -vaihe kestää nykyajan deittimaailmassa pidempään, kuin koskaan aiemmin.1\nMaailman mennessä aina vain isommalla volyymillä verkkoon on vain luonnollista, että yhä useampi Sinua kadulla vastaan kävelevä sinkku käy illalla katsomassa oman nettideittiprofiilinsa verkosta. Mikään ei estä tapaamasta mielenkiintoisia tyyppejä sattumalta oikeassa elämässä, mutta yhä suurempi osa ihmisistä hakee tukea myös nettideittipalveluista.\nJoskus on sanottu, että ”odotan sitä oikeaa” tai ”se tapahtuu jos on tapahtuakseen”. Kun deitit ovat saatavilla monesta eri lähteestä – onko Sinulla varaa jäädä odottamaan? Jos etsit kumppania tositarkoituksella, valitse deittisivut sen mukaisesti ja ole aktiivinen! Ryhdy toimeen!\n1 Telegraph, www.telegraph.co.uk/women/womens-life/9850549/The-difficulties-of-21st-century-dating.html\n2 Thought Catalog, http://thoughtcatalog.com/christopher-hudspeth/2014/04/18-ugly-truths-about-modern-dating-that-you-have-to-deal-with/\nTreffipalvelu takaa tutkimuksen mukaan paremmat lähtökohdat onnelliseen avioliittoon kuin reaalielämässä tapaaminen! Lue nyt!\nEliittikumppani » Deittisivut ratkaisevat nämä sinkun perusongelmat!


Ammattiliiton pikkujoulut järjestettiin ihan Tallinnassa asti, toki se merkitsi myös sitä, että ruokailut oli laivan buffetpöydistä. Sinänsähän siinä ei ole mitään vikaa mutta saattaa hieman tylsältä näyttää nuo annokset mutta pitänee todeta heti alkuun, että jos tuolta ei löydä syötävää niin ei sitten mistään!\nKaikki mitä tuolla suuhunsa laittoi, oli hyvää ja ainakin näin silmä ja makumääriteltynä myös laadukasta, kupu oli vähintäänkin täynnä ja siinä jo miettikin, että ei varmasti tarvitse illalla paljoa grillin kautta kulkea mutta toisin kävi! Joulutoria ja vanhan kaupungin katuja kierrellessä alkoi kummasti huikoa, ei tosin pahasti mutta sellainen pikkusuolaisen nälkä oli, joten paikaksi valikoitui Beer House ja sieltä lautaselle tuli Valkoisia makkaroita, hapankaalin ja sinapin kera, tosin makkaroita tarkoitti yhtä makkaraa. Ei huono ollenkaan ja ei niin sinapin ystävänä melkein voin sanoa löytäneeni sinapin jota voi syödäkin ja hapankaali oli erittäin maukasta! Hintaa makkaralla tosin 9 euroa.\nPaluumatkaan kuului myös Buffetpöytä, joka Silja Europalla oli mielestäni hieman runsaampi ja laadukkaampi kuin tuolla ekalla laivalla (Star).\nAlkusalaattilautasesta unohtui ottaa kuva kun oli jo niin nälkä! Hyvää oli jälleen ja maha tuli täyteen! Vaikka jonot olivat välillä pitkätkin, niin mikään ei näyttänyt loppuvan ja sapuskaa sai kohtuu ajassa. Kokonaisuudessaan voi siis olla tyytyväinen retken ruokatarjontaan. Itse joulutorista ja muusta seikkailusta voipi lukea Timonin reissuista.\nTunnisteet: Beer House Buffeepöytä Hyvää ruokaa makkara Silja Tallinna\nKasvismakkaran testaus ja sen pelastus!


Vastine keskusteluun luottamushenkilöiden valinnasta | Lauttakylä\nVastine keskusteluun luottamushenkilöiden valinnasta\n27.02.2019 Pentti Virtanen, kirkkovaltuuston puheenjohtaja 2015–2018\nMinun kirkkoni jokaista varten, Seurakunta eläväksi, Seurakunta demarit, Peruskirkko ja Huittisten vasemmistoliitto-ryhmien allekirjoittamaan kirjoitukseen (LL 20.2.) saan kunnioittaen esittää seuraavaa:\nKL23:7§ 1 mom. ”Luottamushenkilö pysyy toimessaan sen ajan, joksi hänet on valittu ja sen jälkeenkin, kunnes toinen on valittu hänen sijaansa. Luottamushenkilön on hoidettava tointaan siihen saakka, kunnes asia on lopullisesti ratkaistu, jos: 1) luottamushenkilövaalista on tehty valitus; 2) eroa ei ole myönnetty; 3) kirkkoneuvosto tai yhteinen kirkkoneuvosto on 10 luvun 6 §:n nojalla jättänyt kirkkovaltuuston tai yhteisen kirkkovaltuuston vaalipäätöksen täytäntöön panematta.”\nKJ 8:8§ ”Kirkkovaltuusto vahvistaa tselleen työjärjestyksen.”\nKirkkovaltuuston työjärjestys: 1 § 1 mom ”Kirkkovaltuuston toiminnan sisäistä järjestelyä koskevien asioiden valmistelua johtaa valtuuston puheenjohtaja, jollei valtuusto toisin päätä.”\nKirkkojärjestys velvoittaa kirkkovaltuuston vahvistamaan työjärjestyksen, siinä määriteltävät tehtävät ja toimintaohjeet perustuvat kirkkolakiin ja kirkkojärjestykseen.\nTaivaan Isän siunausta Huittisten seurakunnalle, kaikille työntekijöille ja kaikille luottamushenkilöille


Frederiksbjerg – Visu Sillvan\nUNELMIA JA HAAHUILUHOMMIA AARHUSISSA\nPublished on 14/05/2018 14/05/2018 by visusillvanLeave a comment\nKatsoin juuri kalenterista, että olemme olleet täällä Tanskassa nyt kuusi viikkoa. Aika on mennyt ihan mielettömän nopeasti, mutta samalla tuntuu kuin olisimme olleet täällä jo kauemminkin.\nKuuden viikon jälkeen tuntuu, etten ole enää ihan täysi turisti. Olen ehkä promillen verran paikallinen.\nTiedän, mihin suuntaan kannattaa lähteä kun haluan meren rantaan lenkille. Tiedän, missä ruokakaupassa käyn mieluiten, eikä ihan joka kerta enää jännitä kun lähestyn kassoja – enimmäkseen, koska olen jo oppinut, että kaikki kyllä puhuvat englantia, jos tulee joku ongelma.\nMinulla on jäsenyys paikalliselle kuntosalille ja olen löytänyt kivan täydellisen joogapaikan – molempiin löydän ilman navigaattoria. Ja mikä tärkeintä, olen viimein saanut selville, mitä tanskaa puhuva hissimme sanoo. (Ihan vain toim. huom. “Kør ned” ei ole mikään maailman helpoimman kuuloinen sanapari tanskaksi lausuttuna.)\nAarhus on todella ihana kaupunki. Täällä on luonto ja meri koko ajan lähellä, äärimmäisen suloisia taloja ja katuja sekä leppoisan luova ja hauska tunnelma. Tämä on todella kultturelli ja lapsiystävällinen paikka, jossa riittää tapahtumia ja tekemistä vuoden jokaiselle päivälle. Nuoria on paljon, kiitos suuren yliopiston, joka levittäytyy joka puolelle kaupunkia toimipisteineen. Täällä on myös tosi kansainvälinen fiilis. Aarhus on lisäksi mielestäni juuri täydellisen kokoinen kaupunki ( n. 330 000 asukasta) . Lisäksi lähistöllä on paljon kivoja pienempiä kaupunkeja ja kiitos Legolandin, lentoyhteydet Suomeen ja koko Eurooppaan ovat erinomaiset.\nUusi arkemme sujuu mukavasti. Aamuisin mies lähtee töihin ja minä vien pojan bussilla päivähoitopaikkaan – ja lähden haahuilemaan milloin mihinkin. Juuri nyt minulla ei ole opintoja suoritettavana (sain kevätlukukauden opinnot valmiiksi ja seuraavat alkavat elokuussa) ja odotan paikkaa tanskan kielikurssiryhmässä. Niinpä minulla on joka päivä noin viisi tuntia omaa aikaa sillä aikaa kun lapsi on hoidossa.\nLuksusta? Kyllä. Luontevaa? Välillä.\nKäyn lenkillä ja joogatunneilla, lueskelen kirjastossa, kiertelen kaupungilla. Tunnit kuluvat yllättävän nopeasti. Saan hyvin vähän mitään aikaiseksi. Kuuntelen musiikkia tanskaksi. Katselen sisään ihmisten ihaniin koteihin, mikä on helppoa, koska täällä ei juurikaan arvosteta verhoja. Ympärillä on niin paljon inspiroivia asioita, että olen ihan ähkyssä.\nOlen onnekseni saanut täältä yhden tosi ihanan uuden kaverin, joka on samassa elämäntilanteessa, joten voimme istuskella päivällä vaikka pari tuntia rauhassa lounaalla kuulumisia vaihdellen. Käyn myös mahdollisimman paljon kansainvälisen yhteisön tapahtumissa.\nAjattelen paljon, liikaakin. Tiedän, että tämä arki on väliaikaista, mutta en tiedä, millaista haluaisin sen pysyvästi olevan. Toivon hiukan, että aika pysähtyisi tähän. Tunnen itseni nuoremmaksi ja huolettomammaksi kuin aikoihin, vaikka kasvatan pientä lasta vieraassa maassa. Samalla huolettomuuden seurana on iso kasa epävarmuutta, vähän kuten silloin opiskeluaikoina.\nVälillä ajattelen, että se keski-ikäinen tasainen rivitaloelämä ja isolla autolla päiväkodin kautta töihin ajaminen oli todellista unelmaelämää. Välillä ajatus siitä taas tuntuu kovin tylsältä. Tiedän kuitenkin, että haluan melko pian takaisin töihin ja entistä suurempien haasteiden pariin. Työ on aina ollut tosi tärkeä osa elämääni ja antanut minulle paljon, joten toivoisin niin olevan jatkossakin.\nIltaisin ja viikonloppuisin vietämme aikaa yhdessä perheen kanssa. Täällä on todella paljon nähtävää – upeita rantoja, toinen toistaan suloisempia katuja, mukavia pyöräilyreittejä, kivoja leikkipuistoja, ihania kahviloita, idyllistä maalaismaisemaa, suloisia pikkukyliä.\nPerheaika on ihanaa. Se on myös pakollista, koska emme juurikaan vielä tunne täältä muita ihmisiä. Ikävä kyllä välillä hermot kiristyvät. Rakastamme toisiamme niin paljon, mutta emme jaksaisi koko ajan olla reippaita. Ja täällä meidän pitää olla ihan helkkarin reippaita.\nVälillä tuntuu kuin katselisin itseäni ulkopuolelta ja huutaisin hei haloo, sä elät sun unelmaasi! Sä kannat joogamattoa ja kameraa kiireettömästi upean tanskalaisen kaupungin kaduilla, otat kuvia jos tuntuu siltä ja voit olla täysin oma itsesi.\nToteutunut unelma tuntuu sellaiselta kuin hyvä elämä yleensäkin, yhtenä hetkenä kuplivan onnelliselta ja toisena ahdistavalta möykyltä. Mutta mulla on vahvasti sellainen olo, että meidän kuului tulla juuri tänne juuri nyt ja siitä tunteesta tunnen syvää kiitollisuutta. Luulen, että se tunne on oikeastaan yksi parhaista asioista, mitä voi koskaan kokea.\nP.S. Postauksen kuvat ovat parin viikon takaa kauniista Frederiksbjergistä sekä Arne Jacobsenin suunnittelemasta Aarhus Rådhusista.\nCategories Aarhus, Denmark, Arkkitehtuuri, Expat life in Denmark, Perhe, Tanskan reissuvinkit, Visit Aarhus•Tags aarhus, Aarhus Rådhus, arne jacobsen, Frederiksbjerg, Nordic architecture, opintovapaalla ulkomailla


Näin autat alkoholistia | Terveys | Iltalehti.fi\nNäin autat alkoholistia\nKerromme kolme käytännön vinkkiä, kuinka läheinen voi uudella tavalla yrittää auttaa alkoholistia.\n1. Aneletko vai nalkutatko?\nKun puoliso juo, läheinen koettaa yleensä muuttaa kumppaniaan ja hänen käyttäytymistään. Läheinen on valmis uskomaan rakkaansa muutokseen yhä uudelleen ja uudelleen. Keskustelu alkoholinkäytöstä päättyy kuitenkin usein riitelyyn. Valitettavasti huolehtiva läheinen käyttää yleensä aina samaa keskustelutapaa, vaikkei siitä ole ennenkään ollut apua.\nEsimerkki: Puoliso on poikennut töistä tullessaan baarissa, hän on juonut vähän ja on hyväntuulinen. Läheinen avaa oven, on raivoissaan ja alkaa haukkua. Puoliso tulee pahalle tuulelle ja suuntaa baarikaapille. Molempien ilta on pilalla.\nRivien välissä läheinen kuitenkin viestittää, että humalasta huolimatta läheinen pysyy kotona seurana ja tarjoaa ruokaa.\nVaihtoehto: Puolison saapuessa pienessä hiprakassa kotiin, toteat rauhallisena, kuinka paljon sinua harmittaa - olithan toivonut yhteistä mukavaa iltaa. Ilmoitat, että lähdetkin elokuviin. Puoliso ei provosoidu riidasta, joten hänellä ole syytä heti hyökätä baarikaapille. Hän joutuu itse laittamaan ruokansa ja viettämään illan yksin. Sinä et saa yhteistä mukavaa iltaa, mutta sentään riidattoman hetken elokuvien parissa.\nTee näin: Mieti riitatilanteita ja tilanteita, jolloin retkahdus helposti tapahtuu. Todennäköisesti tunnet läheisesi niin hyvin, että osaat kirjoittaa vuoropuhelun tilanteesta. Pohdi, voisitko toimia tosin ja puhua ystävällisesti ja rauhallisesti. Tarjoile kumppaniasi houkuttelevia vaihtoehtoja juomisen sijaan.\nAjatus on, että kaikki muuttuu, kun läheisen suhtautuminen alkoholiongelmaiseen muuttuu. On selvää, ettei yksi tai kaksi iltaa muuta päihdeongelmaisen käytöstä. Mutta jos päihtyminen muuttuu koko ajan vähemmän palkitsevaksi ja selvin päin olo houkuttelevammaksi, voi muutos uuteen suuntaan löytyä. Tällaisella myönteisellä tavalla läheinenkään ei kuluta voimiaan riitelyyn.\n2. Varmista turvallisuutesi\nUlkopuolisen on vaikea sanoa, milloin päihdeongelmaisesta tulisi erota ja milloin jäädä suhteeseen. Omasta ja muiden läheisten turvallisuudesta tulee kuitenkin aina huolehtia. Alkoholi ja väkivalta kulkevat usein käsi kädessä. Muista tämä, vaikkei läheisesi olisi koskaan ollut väkivaltainen. Henkinen ja fyysinen väkivalta alkavat usein vähitellen. Tunnista hälytysmerkit ja pohdi, onko uhkailevaa, vihamielistä, halveksivaa, tuuppivaa tai jopa lyövää toimintaa alkanut tulla suhteeseen ja miten se on edennyt.\nMuista, että väkivalta ei ole koskaan sinun vikasi. Uhkaavassa tilanteessa on kuitenkin tärkeämpää väistyä ja säilyttää turvallisuus kuin voittaa riita.\nEsimerkki: Puoliso tulee hiprakassa ja myöhässä kotiin. Läheinen valittaa puolison vastuuttomuudesta; ilta on pilalla ja lapset pettyivät. Puoliso pahoittelee ja yrittää halata ja selitellä. Läheinen jatkaa, kuinka oli ollut huolissaan eikä enää jaksa. Puoliso alkaa hermostua, korottaa ääntään ja käskee lopettaa nalkuttamisen. Läheinen jatkaa valittamista, kuinka puoliso ei koskaan ymmärrä. Puoliso alkaa olla ärsyyntynyt ja uhkaava.\nVaihtoehto: Kun humalassa ollut pahoittelee, on syytä tarttua sovintoon. Voit puhua myönteisesti ja yrittää vaihtaa puheenaihetta. Rakentava keskustelu ongelmasta on turhaa humalaisen kanssa. Kun puoliso käskee lopettaa, on kommentti kuin hälytysmerkki, joka kertoo väkivallan mahdollisuudesta. Oma turvallisuus on nyt tärkeintä.\nTee näin: Suunnittele turvallisia vastauksia tilanteisiin, joissa on hälytysmerkkejä. Harjoittele niitä. Pakkaa varmuuden vuoksi itsellesi pieni laukku, jos joudut lähtemään nopeasti kotoa. Selvitä heti varmuuden vuoksi itsellesi turvapaikka, jonne voit mennä milloin vain kuten keskellä yötä. Mieti läpi läheiset, ystävät tai julkinen apu. Kun suunnitelma on valmiina, olosi on turvallisempi.\nMuista, että hädän tullen voit aina soittaa 112.\n3. Lopeta silottelu ja suojeleminen\nRakkaan suojeleminen on kaunis ajatus, mutta elämän silottelu ja suojelu eivät aina auta. Tällaisesta toiminnasta voi olla päihdeongelmaiselle jopa haittaa.\nEsimerkki: Kun puoliso on liian krapulainen, läheinen soittaa esimiehelle ja selittelee tilannetta. Eihän perheeseen kaivata enää taloudellisiakin ongelmia. Kun humalainen oksentaa lattialle, läheinen siivoaa sotkun. Kun puoliso ei selviydy sukujuhlille, läheinen kehittelee anopille tekosyyn.\nVaihtoehto: Anna päihtyneen selvittää itse omat sotkunsa. Herätköön oksennuksesta likaisissa vaatteissa ja selvittäköön itse asiansa töissä ja sukulaistensa kanssa.\nTee näin: Juojan on helpompi jatkaa juomista, jos hänet pelastetaan juomisen aiheuttamista sotkuista. Kun juoja itse kärsii seuraamuksista, hän saattaa miettiä käytöstään ja alkaa muuttaa sitä. Parhaassa tapauksessa hän jopa hakeutuu hoitoon. Nalkuttamisen sijaan kerro, miltä tilanne sinusta tuntuu, äläkä sen jälkeen kiinnitä häneen huomiota. Innosta mukavaan toimintaan, johon ei liity päihteitä.\nLähteet ja lisää neuvoja: Robert J. Meyers ja Brenda L. Wolfe, Rakkaasta raitis, suomentanut Katriina Mähönen, Myllyhoitoyhdistyksen julkaisuja, Dark 2007. Myllyhoitoyhdistyksen Läheismylly-hankkeen projektipäällikkö Elina Uusivuoren haastattelu.


Kirkkoherran vaalit 2022 – Puijon seurakunta | Kirkko ja koti\nKirkkoherran vaalit 2022 – Puijon seurakunta\nKeväällä 2022 valitaan Kuopion Puijon seurakuntaan uusi kirkkoherra. Lue hakijoiden esittelyt itsestään.\nSeurakunnan kirkkoherra voidaan valita joko välittömällä tai välillisellä vaalilla: Välittömässä vaalissa äänioikeutettuja ovat 18 vuotta täyttäneet seurakunnan jäsenet, jotka on merkitty jäseniksi vähintään 70 päivää ennen vaalia.\nVälillisessä vaalissa äänioikeutettuja ovat kirkkovaltuuston tai seurakuntaneuvoston jäsenet.\nPuijon seurakunnan kirkkoherran vaali toteutetaan välittömänä ja vaalipäivä on 22.5. Vaalitavasta on päättänyt tuomiokapituli seurakuntaneuvoston lausunnon perusteella.\n2. Miksi haet kirkkoherraksi?\n3. Minkälaisena näet kyseisen seurakunnan tulevaisuuden?\n1. ”Olen tehnyt kirkon töitä noin 20 vuotta seurakuntapastorina, järjestöpappina ja Kuopiossa hiippakuntasihteerinä. Tällä hetkellä opetan Diakonia-ammattikorkeakoulussa.\nOlen diakoni, pappi, sosiologi ja äiti. Hengelliset juureni ovat itäsuomalaisessa herännäisyydessä. Työnäkyni punainen lanka on diakonia. Työn vastapainona toimii metsä ja siellä hiljaisuus, sienestys, suunnistus ja marjastus. Kahvin ja huumorin nautin pääsääntöisesti mustana.”\n2. ”Johtajana tahdon mahdollistaa sitä, että seurakuntalaiset voivat vaikuttaa seurakunnassaan, luottamushenkilöt kokevat tehtävänsä mielekkäänä ja työntekijät voivat kokonaisvaltaisesti hyvin.\nYhdenvertaisuuden ja saavutettavuuden kysymykset ovat minulle tärkeitä. Minulla on laaja-alaista osaamista ja rohkeutta katsoa asioita eri näkökulmista.\nPuijolla on kehitetty elävää, monipuolista jumalanpalveluselämää. Puijon henki on yhdistelmä avaruutta ja syvyyttä. Tätä linjaa tahdon jatkaa.”\n3. ”Näen sekä haasteita että valoa. Talous tiukkenee ja globaalit mullistukset vaikuttavat kirkkoonkin. Maahanmuutto ja maaltamuutto heijastuvat Puijollekin. Muuttuvassa maailmassa seurakunnan tehtävä on vahvistaa elämänuskoa ja ihmisten välistä luottamusta. Yhdessä eläminen ja leivän jakaminen on seurakuntatyön ydintä.\nTyötä on tehtävä edelleen laaja-alaisessa yhteistyöverkostossa. Uskoa on sanoitettava aina uudelleen. Työntekijöiden rooli on entistä enemmän seurakuntalaisten toimijuuden tukemista.\nMaailma muuttuu, mutta Jumala ei muutu.”\n1. ”Olen puoliso, äiti ja pappi. Toimin tällä hetkellä kirkkoherrana Outokummun ja Polvijärven seurakunnissa. Pappeus on minulle syvä kutsumus palvella Jumalaa ja ihmisiä. Minut tunnetaan ihmisten rinnalla kulkevana, tasapainoisena ja toivoa tuovana ihmisenä. Olen jalat maassa kristitty. Olen toiminut myös terveydenhoitajana ja diakonissana. Seurakunnan kaikki toiminta ja evankeliumi ovat minulle rakkaita. Asumme osan vuodesta Vehmersalmella. Sieltä löytyvät vapaa-ajan harrastukset: hiljentyminen luonnossa, mökkeily ja luonnonantimet.”\n2. ”Puijon kirkkoherruus on unelma. Seurakunta toivoo kirkkoherraa, joka on hengellinen paimen, ja luo rohkeasti uusia verkostoja, kehittää messuelämää, viestii positiivisesti ja toimii turvallisena esihenkilönä. Sellaisen kirkkoherran seurakunta minusta saa. Arvostan Puijon seurakuntaa, jonka näen avoimena uudelle, tiloiltaan ja toiminnaltaan kaikkia kutsuvana, turvallisena hengellisenä yhteisönä. Puijolla on hyvä ilmapiiri ja ammattitaitoinen työntekijäjoukko, jonka parissa haluan toimia.”\n3. ”Puijo on tulevaisuudessa erilaisten ja kaiken ikäisten ihmisten paikka, jonka tilaisuudet ovat helposti lähestyttäviä, monipuolisia ja kiinnostavia. Seurakuntaan tulee uusia vapaaehtoisia, joita kutsutaan mukaan vaikuttamaan ja kantamaan vastuuta. Uusien verkostojen kautta kirkko toimii yhdessä, ja niin Puijon seurakunta voi hyvin ja on vireä. Työntekijät voivat hyvin seurakunnassa, koska heillä on mahdollisuus toimia, heidän jaksamisesta huolehditaan ja heidän kanssaan toimii vastuunkantajia. Lähimmäisen rakkaus, ihmisten kohtaaminen ja tukeminen elävät Puijolla.”\n1. ”Olen siilinjärveläislähtöinen perheenisä, puoliso ja pappi. Työskentelen tällä hetkellä Siilinjärven seurakunnassa hallintokappalaisena. Päätyöni ohella toimin Kuopion tuomiokapitulissa pappisasessorina. Harrastan liikuntaa, äänikirjojen kuuntelua ja asioiden ihmettelyä. KalPan (kesällä KuPS) otteita aktiivisesti seuraavana olen iloinnut siitä, että otteluihin on voinut mennä taas paikan päälle.”\n2. ”Tunnen Puijon seurakunnan hyvin työskenneltyäni siellä pappina 2013-2018. Ajattelen, että Puijon seurakunnassa tarvitaan nyt pitkäjänteistä sitoutumista seurakunnan johtamiseen ja kehittämiseen. Seurakunnat ovat isojen muutosten ja haasteidenkin edessä tulevina vuosina. Samalla katseeni on pitkällä tulevaisuudessa, niissä monissa mahdollisuuksissa, joilla mennä eteenpäin. Olen valmis tarjoamaan Puijolla omaa osaamistani tulevien vuosien edessä oleviin haasteisiin.”\n3. ”Puijon seurakunnan erityinen vahvuus on osaava ja sitoutunut työyhteisö, joka palvelee seurakuntalaisia suurella sydämellä ja haluaa näin varmasti tehdä jatkossakin. Tulevina vuosina on varauduttava siihen, että palkattua työvoimaa on nykyistä vähemmän. Tulevaisuuden seurakuntatyötä ideoidaan, suunnitellaan ja toteutetaan yhä enemmän yhdessä seurakuntalaisten kanssa. Yhteisöllisyyden ja Jumalan kaipuu ei ole vähentynyt, vaikka ne ovatkin muuttaneet muotoaan. Kirkkoherrana tekisin töitä sen eteen, että Puijon seurakunta voitaisiin kokea yhteisöllisenä, turvallisena ja merkityksellisenä yhteisönä.”\nAlavan seurakunnan kirkkoherra Hannu Koskelainen jää eläkkeelle ja vaihtaa saarnat juoksulenkkeihin\nRisto Voutilaisesta uusi tuomiorovasti Kuopion Tuomiokirkkoseurakuntaan\nTeemu Voutilainen Puijon seurakunnan kirkkoherraksi\nMännistön seurakunnan kirkkoherraksi Sanna Mertanen